Avis juridique important

|

31978L0855

Τρίτη οδηγία 78/855/EOK του Συμβουλίου της 9ης Οκτωβρίου 1978 βασιζομένη στο άρθρο 54 παράγραφος 3 περίπτωση ζ) της συνθήκης, περί των συγχωνεύσεων των ανωνύμων εταιρειών

Επίσημη Εφημερίδα αριθ. L 295 της 20/10/1978 σ. 0036 - 0043 Φινλανδική ειδική έκδοση: Κεφάλαιο 17 τόμος 1 σ. 0034  Ελληνική ειδική έκδοση: Κεφάλαιο 06 τόμος 2 σ. 0038  Σουηδική ειδική έκδοση: Κεφάλαιο 17 τόμος 1 σ. 0034  Ισπανική ειδική έκδοση: Κεφάλαιο 17 τόμος 1 σ. 0076  Πορτογαλική ειδική έκδοση : Κεφάλαιο 17 τόμος 1 σ. 0076

 ΤΡΙΤΗ ΟΔΗΓΙΑ ΤΟΥ ΣΥΜΒΟΥΛΙΟΥ   της 9ης Οκτωβρίου 1978   βασιζομένη στο άρθρο 54 παράγραφος 3  περίπτωση ζ ) της συνθήκης , περί των  συγχωνεύσεων των ανωνύμων εταιριών    ( 78/855/ΕΟΚ )   ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,   Έχοντας υπόψη :   τη συνθήκη περί ιδρύσεως της  Ευρωπαϊκής Οικονομικής Κοινότητος , και  ιδίως το άρθρο 54 παράγραφος 3 περίπτωση ζ ) ,   την πρόταση της Επιτροπής (1) ,   την γνώμη της Συνελεύσεως (2) ,   την γνώμη της Οικονομικής και  Κοινωνικής Επιτροπής (3) ,   Εκτιμώντας :   ότι ο συντονισμός , που προβλέπεται από  το άρθρο 54 παράγραφος 3 περίπτωση ζ )  και το γενικό πρόγραμμα περί της άρσεως  των περιορισμών στην ελευθερία  εγκαταστάσεως (4) , άρχισε με την  οδηγία 68/151/ΕΟΚ (5) ,   ότι ο συντονισμός αυτός συνεχίσθηκε ,  όσον αφορά τη σύσταση της ανωνύμου  εταιρίας καθώς και τη διατήρηση και  τις μεταβολές του κεφαλαίου της , από  την οδηγία 77/91/ΕΟΚ (6) και , όσον αφορά  τους ετήσιους λογαριασμούς ορισμένων  μορφών εταιριών , από την οδηγία 78/660/ΕΟΚ (7) .   ότι η προστασία των συμφερόντων των εταίρων  και των τρίτων επιτάσσει τον συντονισμό  των νομοθεσιών των Κρατών μελών σχετικά με τις  συγχωνεύσεις ανωνύμων εταιριών και ότι  πρέπει να εισαχθεί στο δίκαιο όλων  των Κρατών μελών ο θεσμός της συγχωνεύσεως .   ότι στο πλαίσιο του συντονισμού αυτού  έχει ιδιαίτερη σημασία η εξασφάλιση  πλήρους και όσο το δυνατό πιο  αντικειμενικής ενημερώσεως των μετόχων  των εταιριών που συγχωνεύονται και  κατάλληλης προστασίας των δικαιωμάτων τους .   ότι η προστασία των δικαιωμάτων των  εργαζομένων σε περίπτωση μεταβιβάσεως  επιχειρήσεων , μονάδων παραγωγής ή τμημάτων  μονάδων παραγωγής ρυθμίζεται ήδη από  την οδηγία 77/187/ΕΟΚ (8) .   ότι οι πιστωτές , ομολογιούχοι ή μη και  οι δικαιούχοι άλλων δικαιωμάτων εκ των  εταιριών που συγχωνεύονται πρέπει να  προστατεύονται ώστε να μην υποστούν ζημία  εκ της συγχωνεύσεως .   ότι η δημοσιότητα που εξασφαλίζεται  από την οδηγία 68/151/ΕΟΚ πρέπει να  επεκταθεί στις σχετικές προς τη  συγχώνευση πράξεις , ώστε οι τρίτοι να  ενημερώνονται επαρκώς .   ότι είναι απαραίτητο να επεκταθούν οι  εγγυήσεις που εξασφαλίζονται στους  εταίρους και στους τρίτους , στο  πλαίσιο της διαδικασίας συγχωνεύσεως , σε  ορισμένες νομικές πράξεις που έχουν ,  επί ουσιώδων σημείων χαρακτηριστικά  ανάλογα με εκείνα της συγχωνεύσεως ,  ώστε να μην είναι δυνατή η περιγραφή της  προστασίας αυτής .   ότι , προκειμένου να εξασφαλισθεί η  ασφάλεια του δικαίου στις σχέσεις  μεταξύ των ενδιαφερομένων εταιριών ,  μεταξύ αυτών και των τρίτων , καθώς  και μεταξύ των μετόχων , πρέπει να  περιορισθούν οι περιπτώσεις ακυρότητος  και να θεσπισθεί αφ’ ενός μεν η  αρχή της άρσεως των ελαττωμάτων της  συγχωνεύσεως , όταν είναι δυνατή , αφ’  ετέρου δε σύντομη προθεσμία για  επίκληση της ακυρότητος ,   ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :   Άρθρο 1   Πεδίο εφαρμογής   1 . Τα μέτρα συντονισμού που θεσπίζονται  με την παρούσα οδηγία εφαρμόζονται  στις νομοθετικές , κανονιστικές και  διοικητικές διατάξεις των Κρατών μελών ,  που αφορούν τις ακόλουθες μορφές  εταιριών .    - για τη Δημοκρατία της Γερμανίας :   die Aktiengesellschaft ,    - για το Βέλγιο :   la societe anonyme de naamloze vennootschap ,    - για τη Δανία :   aktieselkaber ,    - για τη Γαλλία :   la societe anonyme ,    - για την Ιρλανδία :   public companies limited by shares καί public  companies limited by guarantee having a share capital ,    - για την Ιταλία :   la societa per azioni    - για το Λουξεμβούργο :   la societe anonyme ,    - για τις Κάτω Χώρες :   de naamloze vennootschap ,    - για το Ηνωμένο Βασίλειο :   public companies limited by shares καί public  companies limited by guarantee having a share capital .   2 . Τα Κράτη μέλη μπορούν να μην εφαρμόζουν  την παρούσα οδηγία στους συνεταιρισμούς  που συνιστώνται με μια από τις νομικές  μορφές που αναφέρονται στην παράγραφο 1 .  Στο μέτρο που οι νομοθεσίες των Κρατών  μελών κάνουν χρήση αυτής της ευχερείας ,  επιβάλλουν στους συνεταιρισμούς αυτούς  να αναγράφουν τον όρο « συνεταιρισμός »  σε όλα τα έγγραφα που αναφέρονται στο  άρθρο 4 της οδηγίας 68/151/ΕΟΚ .   3 . Τα Κράτη μέλη μπορούν να μην εφαρμόζουν  την παρούσα οδηγία όταν μία ή περισσότερες  εταιρίες που απορροφώνται ή εξαφανίζονται ,  βρίσκονται στο στάδιο της διαδικασίας  πτωχεύσεως , συμβιβασμού ή άλλης ανάλογης  διαδικασίας .   ΚΕΦΑΛΑΙΟ I   Οργάνωση της συγχωνεύσεως δι’ απορροφήσεως  μιας ή περισσοτέρων εταιριών από μια  άλλη και της συγχωνεύσεως δια συστάσεως  νέας εταιρίας   Άρθρο 2   Τα Κράτη μέλη ρυθμίζουν , για τις  εταιρίες που υπόκεινται στη νομοθεσία  τους , τη συγχώνευση δι’ απορροφήσεως  μιας ή περισσοτέρων εταιριών από μια  άλλη και τη συγχώνευση δια συστάσεως  νέας εταιρίας .   Άρθρο 3   1 . Κατά την έννοια της παρούσης οδηγίας  συγχώνευση δι’ απορροφήσεως είναι η  πράξη με την οποία μία ή περισσότερες  εταιρίες μεταβιβάζουν σε μία  άλλη , κατόπιν λύσεώς τους χωρίς να τεθούν  σε εκκαθάριση , το σύνολο της περιουσίας  τους , ενεργητικό και παθητικό διαθέτοντας  στους μετόχους τους μετοχές της νέας  εταιρίας και ενδεχομένως συμψηφιστικό  ποσό σε μετρητά , που δεν υπερβαίνει  το 10 % της ονομαστικής αξίας των μετοχών  που διατέθηκαν ή σε περίπτωση ελλείψεως  ονομαστικής αξίας , της λογιστικής τους αξίας .   2 . Η νομοθεσία Κράτους μέλους μπορεί  να προβλέπει ότι η συγχώνευση δι’  απορροφήσεως μπορεί επίσης να  πραγματοποιηθεί όταν μία ή περισσότερες  των απορροφωμένων εταιριών θρίσκονται στο  στάδιο της εκκαθαρίσεως , αρκεί η δυνατότητα  αυτή να δίδεται μόνο στις εταιρίες  που δεν έχουν ακόμη αρχίσει τη  διανομή του ενεργητικού τους μεταξύ  των μετόχων .   Άρθρο 4   1 . Κατά την έννοια της παρούσης οδηγίας  συγχώνευση δια συστάσεως νέας εταιρίας  είναι η πράξη με την οποία περισσότερες  εταιρίες μεταβιβάζουν σε μια εταιρία  που συνιστούν , το σύνολο της περιουσίας  τους ενεργητικό και παθητικό διαθέτοντας  στους μετόχους τους μετοχές της νέας  εταιρίας και ενδεχομένως συμψηφιστικό  ποσό σε μετρητά , που δεν υπερβαίνει  το 10 % της ονομαστικης αξίας των  μετοχών που διατέθηκαν ή σε περίπτωση  ελλείψεως ονομαστικής αξίας , της  λογιστικής τους αξίας .   2 . Η νομοθεσία Κράτους μέλους μπορεί  να προβλέπει , ότι η συγχώνευση δια  συστάσεως νέας εταιρίας μπορεί επίσης  να πραγματοποιηθεί όταν μία ή περισσότερες  από τις εταιρίες που εξαφανίζονται  βρίσκονται σε εκκαθάριση , αρκεί να  δίδεται η δυνατότητα αυτή μόνο στις  εταιρίες που δεν έχουν ακόμη αρχίσει  τη διανομή του ενεργητικού τους μεταξύ  των μετόχων .   ΚΕΦΑΛΑΙΟ II   Συγχώνευση δι’ απορροφήσεως   Άρθρο 5   1 . Τα όργανα διοικήσεως ή διευθύνσεως  των εταιριών που συγχωνεύονται συντάσσουν  σχέδιο συγχωνεύσεως .   2 . Το σχέδιο συγχωνεύσεως αναφέρει  τουλάχιστον :   α ) τη μορφή , την επωνυμία και την  έδρα των εταιριών που συγχωνεύονται .   β ) τη σχέση ανταλλαγής των μετοχών και  ενδεχομένως το ύψος του συμψηφιστικού ποσού  σε μετρητά .   γ ) τον τρόπο διαθέσεως των μετοχών της  απορροφώσης εταιρίας .   δ ) την ημερομηνία , από την οποία  οι μετοχές αυτές παρέχουν δικαίωμα  συμμετοχης στα κέρδη καθώς και κάθε  λεπτομέρεια σχετική με αυτό το δικαίωμα .   ε ) την ημερομηνία από την οποία  οι πράξεις της απορροφωμένης εταιρίας  θεωρούνται , από λογιστική άποψη , ότι έχουν  ενεργηθεί για λογαριασμό της απορροφώσης  εταιρίας .   στ ) τα δικαιώματα που εξασφαλίζονται  από την απορροφώσα εταιρία στους  μετόχους που έχουν ειδικά δικαιώματα  και στους δικαιούχους εκ τίτλων  διαφορετικών από τις μετοχές ή τα μέτρα  που προτείνονται γι’ αυτούς .   ζ ) όλα τα ιδιαίτερα πλεονεκτήματα που  παρέχονται στους εμπειρογνώμονες σύμφωνα  με το άρθρο 10 παράγραφος 1 , καθώς και  στα μέλη των οργάνων διοικήσεως ,  διευθύνσεως , εποπτείας ή ελέγχου των  συγχωνευομένων εταιριών .   Άρθρο 6   Το σχέδιο συγχωνεύσεως πρέπει να  δημοσιευθεί κατά την διαδικασία που  προβλέπεται από τη νομοθεσία κάθε  Κράτους μέλους , σύμφωνα με το  άρθρο 3 της οδηγίας 68/151/ΕΟΚ από καθεμιά  από τις εταιρίες που συγχωνεύονται  ένα μήνα τουλάχιστον πριν από την  ημερομηνία συνεδριάσεως της γενικής συνελεύσεως  που καλείται να αποφασίσει επί του  σχεδίου συγχωνεύσεως .   Άρθρο 7   1 . Η συγχώνευση απαιτεί τουλάχιστον  την έγκριση της γενικής συνελεύσεως της  κάθε μιας των εταιριών που συγχωνεύονται .  Οι νομοθεσίες των Κρατών μελών προβλέπουν  ότι γι’ αυτή την απόφαση απαιτείται  τουλάχιστον πλειοψηφία που δεν μπορεί  να είναι κατώτερη από τα δύο τρίτα  των ψήφων που αναλογούν είτε στους  αντιπροσωπευόμενους τίτλους , είτε στο  αντιπροσωπευόμενο καλυφθέν κεφάλαιο .   Η νομοθεσία Κράτους μέλους μπορεί εν  τούτοις να προβλέπει ότι όταν το  μισό τουλάχιστον του κεφαλαίου που έχει  καλυφθεί αντιπροσωπεύεται , αρκεί απλή  πλειοψηφία των ψήφων που αναφέρονται  στο πρώτο εδάφιο . Περαιτέρω , εφαρμόζονται  κατά περίπτωση οι κανόνες οι σχετικοί  με την τροποποίηση του καταστατικού .   2 . Όταν υπάρχουν πολλές κατηγορίες  μετοχών , η απόφαση για τη συγχώνευση  υποβάλλεται σε χωριστή ψηφοφορία  τουλάχιστον για κάθε κατηγορία μετόχων  τα δικαιώματα των οποίων επηρεάζει  η πράξη .   3 . Η απόφαση που πρέπει να ληφθεί  αφορά στην έγκριση του σχεδίου συγχωνεύσεως  και κατά περίπτωση τις τροποποιήσεις του  καταστατικού που απαιτούνται για την  πραγματοποίησή τους .   Άρθρο 8   Η νομοθεσία Κράτους μέλους μπορεί να  μην επιβάλλει την έγκριση της συγχωνεύσεως  από τη γενική συνέλευση της απορροφώσης  εταιρίας , αν πληρούνται οι ακόλουθοι όροι :   α ) η δημοσιότης που προβλέπεται στο  άρθρο 6 πραγματοποιείται από την απορροφώσα  εταιρία ένα μήνα , τουλάχιστον πριν από  την ημερομηνία συνεδριάσεως της γενικής  συνελεύσεως της ή των απορροφωμένων  εταιριών , που καλείται να αποφασίσει  για το σχέδιο συγχωνεύσεως .   β ) όλοι οι μέτοχοι της απορροφώσης  εταιρίας έχουν το δικαίωμα , ένα μήνα  τουλάχιστον πριν από την ημερομηνία  που αναφέρεται στην περίπτωση α ) να  λάβουν γνώση , στην έδρα αυτής της  εταιρίας , των εγγράφων που αναφέρονται  στο άρθρο 11 παράγραφος 1 .   γ ) ένας ή περισσότεροι μέτοχοι της  απορροφώσης εταιρίας οι οποίοι  διαθέτουν μετοχές που αναλογούν σ’ ένα  ελάχιστο ποσοστό του καλυφθέντος κεφαλαίου  πρέπει να έχουν το δικαίωμα συγκλήσεως  γενικής συνελεύσεως της απορροφώσης  εταιρίας , που καλείται να εγκρίνει  τη συγχώνευση . Το ελάχιστο αυτό  ποσοστό δεν μπορεί να είναι ανώτερο  από 5 % . Εν τούτοις , τα Κράτη μέλη  μπορούν να προβλέπουν ότι οι μετοχές χωρίς  δικαίωμα ψήφου εξαιρούνται από τον  υπολογισμό του ποσοστού αυτου .   Άρθρο 9   Τα όργανα διοικήσεως ή διευθύνσεως κάθε  μιας από τις εταιρίες που συγχωνεύονται  συντάσσουν λεπτομερή γραπτή έκθεση που  εξηγεί και δικαιολογεί από οικονομική και  νομική άποψη το σχέδιο συγχωνεύσεως και  ειδικά τη σχέση ανταλλαγής των μετοχών .   Η έκθεση αναφέρει εξ άλλου τις  ενδεχόμενες ειδικές δυσκολίες εκτιμήσεως .   Άρθρο 10   1 . Για κάθε μία από τις εταιρίες  που συγχωνεύονται , ένας ή περισσότεροι  ανεξάρτητοι εμπειρογνώμονες που ορίζονται  η αναγνωρίζονται από δικαστική ή  διοικητική αρχή εξετάζουν το σχέδιο  συγχωνεύσεως και συντάσσουν γραπτή έκθεση  προορισμένη για τους μετόχους . Εν  τούτοις , η νομοθεσία Κράτους μέλους  μπορεί να προβλέπει το διορισμό ενός  ή περισσοτέρων ανεξαρτήτων εμπειρογνωμόνων  για όλες τις εταιρίες που συγχωνεύονται ,  αν αυτός ο διορισμός , μετά από  κοινή αίτηση των εταιριών αυτών , γίνεται  από δικαστική ή διοικητική αρχή . Οι  εμπειρογνώμονες αυτοί μπορούν να είναι  κατά τη νομοθεσία κάθε Κράτους μέλους  φυσικά ή νομικά πρόσωπα ή εταιρίες .   2 . Στην έκθεση που αναφέρεται στην παράγραφο 1  οι εμπειρογνώμονες οφείλουν εν πάση  περιπτώσει να δηλώσουν αν κατά τη γνώμη  τους η σχέση ανταλλαγης είναι ή όχι προσήκουσα  και λογική . Η δήλωση αυτή πρέπει  τουλάχιστον να αναφέρει :   α ) την ή τις μεθόδους που υιοθετήθηκαν  για τον καθορισμό της προτεινομένης σχέσεως  ανταλλαγής .   β ) αν αυτή η αυτές οι μέθοδοι είναι  κατάλληλες γι’ αυτή την περίπτωση και  να αναφέρει τις αξίες που προκύπτουν  από κάθε μία , δίδοντας συγχρόνως  γνώμη για την σχετική σημασία που  δόθηκε στις μεθόδους αυτές κατά τον  καθορισμό της αξίας που χρησιμοποιήθηκε  ως βάση .   Η έκθεση αναφέρει εξ άλλου τις  ενδεχόμενες ειδικές δυσκολίες εκτιμήσεως .   3 . Κάθε εμπειρογνώμων έχει το δικαίωμα  να ζητά από τις εταιρίες που  συγχωνεύονται κάθε χρήσιμη πληροφορία  και έγγραφο και να προβαίνει σε όλους  τους απαραίτητους ελέγχους .   Άρθρο 11   1 . Κάθε μέτοχος έχει το δικαίωμα  τουλάχιστον ένα μήνα πριν από την  ημέρα συγκλήσεως της γενικής συνελεύσεως  που καλείται να αποφανθεί επί του  σχεδίου συγχωνεύσεως , να λάβει γνώσει  στην έδρα της εταιρίας τουλάχιστον των  εξής εγγράφων :   α ) του σχεδίου συγχωνεύσεως .   β ) των ετησίων λογαριασμών καθώς και  των εκθέσεων διαχειρίσεως των τριών τελευταίων  εταιρικών χρήσεων των εταιριών που  συγχωνεύονται .   γ ) λογιστικής καταστάσεως που έχει συνταχθεί  για ημερομηνία που δεν μπορεί να είναι  προγενέστερη από την πρώτη ημέρα του  τρίτου μήνα από την ημερομηνία του  σχεδίου συγχωνεύσεως στην περίπτωση που  οι τελευταίοι ετήσιοι λογαριασμοί αναφέρονται  σε εταιρική χρήση η οποία έχει λήξει  τουλάχιστον προ έξη μηνών από την  ημερομηνία αυτή .   δ ) των κατά το άρθρο 9 εκθέσεων των  οργάνων διοικήσεως ή διευθύνσεως των  εταιριών που συγχωνεύονται .   ε ) των εκθέσεων που αναφέρονται στο  άρθρο 10 .   2 . Η λογιστική κατάσταση που προβλέπεται  στην παράγραφο 1 περίπτωση γ συντάσσεται  σύμφωνα με τις ίδιες μεθόδους και  παρουσιάζεται με τον ίδιο τρόπο όπως ο  τελευταίος ετήσιος ισολογισμός .   Εν τούτοις , η νομοθεσία Κράτους μέλους  μπορεί να προβλέπει :   α ) ότι δεν είναι απαραίτητο να γίνει  νέα πραγματική απογραφή .   β ) ότι οι εκτιμήσεις που εμφαίνονται  στον τελευταίο ισολογισμό τροποποιούνται  μόνο κατά την μεταβολήν των εγγράφων .  Εν τούτοις , θα ληφθούν υπόψη :    - οι αποσβέσεις και οι προβλέψεις ,    - οι σημαντικές αλλαγές πραγματικής αξίας  που δεν προκύπτουν από τις εγγραφές .   3 . Κάθε μέτοχος μπορεί να λάβει πλήρες  αντίγραφο ή αν το επιθυμεί , απόσπασμα  των εγγράφων που προβλέπονται στην  παράγραφο 1 , ατελώς και με απλή αίτηση .   Άρθρο 12   Η προστασία των δικαιωμάτων των εργαζομένων  κάθε μιας από τις εταιρίες που  συγχωνεύονται ρυθμίζεται σύμφωνα με την  οδηγία 77/187/ΕΟΚ .   Άρθρο 13   1 . Οι νομοθεσίες των Κρατών μελών πρέπει  να προβλέπουν ένα κατάλληλο σύστημα των  συμφερόντων των πιστωτών των εταιριών που  συγχωνεύονται , για τις απαιτήσεις που  γεννήθηκαν πριν από τη δημοσίευση του  σχεδίου συγχωνεύσεως και δεν είναι ακόμη  ληξιπρόθεσμες κατά τον χρόνο της δημοσιεύσεως .   2 . Γι’ αυτό το σκοπό , οι νομοθεσίες  των Κρατών μελών προβλέπουν τουλάχιστον , ότι  οι πιστωτές αυτοί έχουν το δικαίωμα  να λάβουν κατάλληλες εγγυήσεις όταν η  οικονομική κατάσταση των εταιριών που  συγχωνεύονται καθιστούν απαραίτητη την  προστασία αυτή και οι πιστωτές αυτοί  δεν διαθέτουν ήδη τέτοιες εγγυήσεις .   3 . Η προστασία μπορεί να διαφέρει  για τους πιστωτές της απορροφώσης  εταιρίας και γι’ αυτούς της απορροφωμένης  εταιρίας .   Άρθρο 14   Με την επιφύλαξη των διατάξεων που  αφορούν τη συλλογική άσκηση των δικαιωμάτων  τους , εφαρμόζεται το άρθρο 13 στους  ομολογιούχους των εταιριών που συγχωνεύονται ,  εκτός αν η συγχώνευση εγκρίθηκε από  συνέλευση των ομολογιούχων , όταν το εθνικό  δίκαιο προβλέπει μία τέτοια συνέλευση ή  από τους ομολογιούχους ατομικά .   Άρθρο 15   Οι δικαιούχοι άλλων αξιογράφων πλην  μετοχών από τα οποία απορρέουν ειδικά  δικαιώματα πρέπει να απολαμβάνουν στο  πλαίσιο της απορροφώσης εταιρίας  δικαιώματα τουλάχιστον ισοδύναμα με αυτά  που απολαμβάνουν στην απορροφώμενη  εταιρία , εκτός εάν η συνέλευση  αυτών των δικαιούχων , εφ’ όσον το  εθνικό δίκαιο προβλέπει μία τέτοια  συνέλευση , ενέκρινε την τροποποίηση  των δικαιωμάτων αυτών ή κάθε δικαιούχος  ενέκρινε την τροποποίηση του δικαιώματός  του ή οι δικαιούχοι αυτοί έχουν δικαίωμα  εξαγοράς των αξιογράφων της εκ μέρους  της απορροφώσης εταιρίας .   Άρθρο 16   1 . Αν η νομοθεσία Κράτους μέλους δεν  προβλέπει για τις συγχωνεύσεις προληπτικό  δικαστικό ή διοικητικό έλεγχο νομιμότητος ή  αν αυτός ο έλεγχος δεν καλύπτει όλες  τις απαραίτητες για την συγχώνευση  πράξεις , τα πρακτικά των γενικών συνελεύσεων  που αποφασίζουν τη συγχώνευση και  ενδεχομένως ή κατά τις γενικές  συνελεύσεις συναπτομένη σύμβαση συγχωνεύσεως  συντάσσονται δια δημοσίου εγγράφου . Στην  περίπτωση που η συγχώνευση δεν απαιτείται  να εγκριθεί από τις γενικές συνελεύσεις  όλων των εταιριών που συγχωνεύονται , το  σχέδιο συγχωνεύσεως πρέπει να συνταχθεί  δια δημόσιου εγγράφου .   2 . Ο συμβολαιογράφος ή η αρμόδια αρχή  για να συντάξουν το δημόσιο έγγραφο πρέπει  να επαληθεύσουν και να επιβεβαιώσουν  την ύπαρξη και τη νομιμότητα των πράξεων  και των διατυπώσεων που βαρύνουν την  εταιρία της οποίας συντάσσουν την πράξη  όπως και του σχεδίου συγχωνεύσεως .   Άρθρο 17   Οι νομοθεσίες των Κρατών μελών , ορίζουν  την ημερομηνία ενάρξεως της ισχύος  της συγχωνεύσεως .   Άρθρο 18   1 . Η συγχώνευση πρέπει να δημοσιευθεί  κατά την διαδικασία που προβλέπεται από  τη νομοθεσία του κάθε Κράτους μέλους ,  σύμφωνα με το άρθρο 3 της οδηγίας  68/151/ΕΟΚ , για κάθε μία από τις  εταιρίες που συγχωνεύονται .   2 . Η απορροφώσα εταιρία μπορεί να  ενεργήσει η ίδια τις διατυπώσεις  δημοσιεύσεως που αφορούν την ή τις  απορροφώμενες εταιρίες .   Άρθρο 19   1 . Η συγχώνευση συνεπάγεται αυτοδικαίως  και ταυτόχρονα τα ακόλουθα αποτελέσματα :   α ) την καθολική μεταβίβαση , τόσο  μεταξύ της απορροφωμένης και της  απορροφώσης εταιρίας όσο και έναντι  των τρίτων του συνόλου της περιουσίας ,  ενεργητικού και παθητικού , της απορροφωμένης  εταιρίας προς την απορροφώσα εταιρία .   β ) οι μέτοχοι της απορροφωμένης εταιρίας  γίνονται μέτοχοι της απορροφώσης εταιρίας .   γ ) η απορροφώμενη εταιρία παύει να  υπάρχει .   2 . Καμμία μετοχή της απορροφώσης εταιρίας  δεν ανταλλάσσεται έναντι των μετοχών της  απορροφωμένης εταιρίας που κατέχονται :   α ) είτε από την ίδια την απορροφώσα  εταιρία ή από πρόσωπο που ενεργεί  εξ ονόματός του αλλά για λογαριασμό  της εταιρίας .   β ) είτε από την ίδια την απορροφωμένη  εταιρία ή από πρόσωπο που ενεργεί  εξ ονόματός του αλλά για λογαριασμό  της εταιρίας .   3 . Δεν θίγονται οι διατάξεις των Κρατών  μελών που απαιτούν ιδιαίτερες διατυπώσεις  ώστε να αντιτάσσεται έναντι τρίτων η  μεταβίβαση ορισμένων αγαθών , δικαιωμάτων  και υποχρεώσεων που εισφέρονται από  την απορροφωμένη εταιρία . Η απορρόφωσα  εταιρία μπορεί να προβεί η ίδια σ’  αυτές τις διατυπώσεις εν τούτοις , η  νομοθεσία των Κρατών μελών μπορεί να επιτρέπει  στην απορροφώμενη εταιρία να συνεχίσει  να προβαίνει σ’ αυτές τις διατυπώσεις  για ορισμένο χρονικό διάστημα που δεν  μπορεί να καθορισθεί , εκτός από  εξαιρετικές περιπτώσεις , μεγαλύτερο από  έξη μήνες μετά την ημερομηνία ενάρξεως  της ισχύος της συγχωνεύσεως .   Άρθρο 20   Οι νομοθεσίες των Κρατών μελών ρυθμίζουν  τουλάχιστον , την αστική ευθύνη εξ  υπαιτίου συμπεριφοράς των μελών του οργάνου  διοικήσεως ή διευθύνσεως της απορροφωμένης  εταιρίας έναντι των μετόχων αυτής της  εταιρίας , κατά την προετοιμασία και  την πραγματοποίηση της συγχωνεύσεως .   Άρθρο 21   Οι νομοθεσίες των Κρατών μελών ρυθμίζουν ,  τουλάχιστον , την αστική ευθύνη , των  εμπειρογνωμόνων που έχουν αναλάβει γι’  αυτή την εταιρία να συντάξουν την  έκθεση που προβλέπεται στο άρθρο 10  παράγραφος 1 , κατά την εκπλήρωση  των καθηκόντων τους έναντι των μετόχων της  απορροφωμένης εταιρίας .   Άρθρο 22   1 . Οι νομοθεσίες των Κρατών μελών μπορούν να  ρυθμίζουν το καθεστώς των ακυροτήτων  της συγχωνεύσεως μόνο υπό τις ακόλουθες  προϋποθέσεις :   α ) η ακυρότης πρέπει να κηρύσσεται  με δικαστική απόφαση .   β ) η ακυρότης συγχωνεύσεως που  άρχισε να ισχύει κατά την έννοια του  άρθρου 17 μπορεί να κηρυχθεί μόνο για  έλλειψη είτε προληπτικού δικαστικού ή διοικητικού  ελέγχου νομιμότητος είτε δημοσίου  εγγράφου , ή αν αποδειχθεί ότι η απόφαση  της γενικής συνελεύσεως είναι άκυρη ή ακυρώσιμη  δυνάμει του εθνικού δικαίου .   γ ) η αγωγή ακυρώσεως δεν μπορεί  να ασκηθεί μετά την παρέλευση προθεσμίας  έξη μηνών από την ημερομηνία κατά  την οποία η συγχώνευση μπορεί να  αντιταχθεί έναντι εκείνου που επικαλείται  την ακυρότητα ή αν ο λόγος ακυρότητος  έχει αρθεί .   δ ) εάν είναι δυνατό να αρθούν οι  λόγοι για τους οποίους είναι δυνατή  η κήρυξη της ακυρότητας της συγχωνεύσεως ,  το αρμόδιο δικαστήριο παρέχει στις  ενδιαφερόμενες εταιρίες προθεσμία  αποκαταστάσεως .   ε ) η δικαστική απόφαση που κηρύσσει  την ακυρότητα της συγχωνεύσεως δημοσιεύεται  κατά την διαδικασία που προβλέπεται από  τη νομοθεσία κάθε Κράτους μέλους  σύμφωνα με το άρθρο 3 της οδηγίας 68/151/ΕΟΚ .   στ ) η τριτανακοπή , όταν προβλέπεται από  τη νομοθεσία Κράτους μέλους , δεν είναι  δεκτή μετά τη λήξη προθεσμίας έξη μηνών  από την δημοσίευση σύμφωνα με την  οδηγία 68/151/ΕΟΚ της δικαστικής αποφάσεως .   ζ ) η απόφαση που κηρύσσει την  ακυρότητα της συγχωνεύσεως δεν θίγει  αφ’ εαυτής το κύρος των υποχρεώσεων  που δημιουργήθηκαν υπέρ ή σε βάρος της  απορροφώσης εταιρίας πριν από τη  δημοσίευση της αποφάσεως και μετά την  ημερομηνία που προβλέπεται από το  άρθρο 17 .   η ) οι εταιρίες που έλαβαν μέρος στη  συγχώνευση ευθύνονται εις ολόκληρον  για τις υποχρεώσεις της απορροφώσης  έταιρίας που προβλέπονται από την  περίπτωση ζ ) .   2 . Κατά παρέκκλιση της παραγράφου 1  περίπτωση α ) , η νομοθεσία Κράτους μέλους  μπορεί επίσης να προβλέπει την κήρυξη  της ακυρότητος της συγχωνεύσεως από  διοικητική αρχή , αν μπορεί να ασκηθεί  προσφυγή κατά της αποφάσεως αυτής  ενώπιον δικαιοδοτικής αρχής . Οι  περιπτώσεις β ) , δ ) , ε ) , στ ) , ζ ) , και η )  εφαρμόζονται κατ’ αναλογία για την  διοικητική αρχή . Η διαδικασία αυτή  ακυρώσεως δεν μπορεί να ακολουθηθεί μετά  την παρέλευση προθεσμίας έξη μηνών από  την ημερομηνία που προβλέπεται από  το άρθρο 17 .   3 . Δεν θίγονται οι διατάξεις των  Κρατών μελών σχετικά με την ακυρότητα  συγχωνεύσεως που κηρύσσεται κατά  την διαδικασία άλλου ελέγχου , πλην  του προληπτικού δικαστικού ή διοικητικού ελέγχου  μονιμότητος .   ΚΕΦΑΛΑΙΟ III   Συγχώνευση δια συστάσεως νέας εταιρίας   Άρθρο 23   1 . Τα άρθρα 5 , 6 και 7 καθώς και τα  άρθρα 9 εώς 22 εφαρμόζονται με την επιφύλαξη  των άρθρων 11 και 12 της οδηγίας 68/151/ΕΟΚ ,  στη συγχώνευση δια συστάσεως νέας  εταιρίας .   Γι’ αυτή την εφαρμογή , ως  « εταιρίες που συγχωνεύονται » ή  « απορροφώμενη εταιρία » νοούνται οι  εταιρίες που εξαφανίζονται και ως  « απορροφωσα εταιρία » νοείται η νέα  εταιρία .   2 . Το άρθρο 5 παράγραφος 2 περίπτωση α )  εφαρμόζεται επίσης στη νέα εταιρία .   3 . Το σχέδιο συγχωνεύσεως και εφ’  όσον αποτελούν αντικείμενο ξεχωριστής  πράξεως , η συστατική πράξη ή το σχέδιο  συστατικής πράξεως και το καταστατικό ή  το σχέδιο καταστατικού της νέας εταιρίας  εγκρίνονται από τη γενική συνέλευση  κάθε μιας από τις εταιρίες που  εξαφανίζονται .   4 . Τα Κράτη μέλη μπορούν να μην  εφαρμόσουν στη σύσταση της νέας εταιρίας  τις διατάξεις για την εκτίμηση των  εισφορών σε είδος που προβλέπονται από  το άρθρο 10 της οδηγίας 77/91/ΕΟΚ .   ΚΕΦΑΛΑΙΟ IV   Απορρόφηση μιας εταιρίας από άλλη που  κατέχει το 90 % ή περισσότερο των μετοχών  της πρώτης   Άρθρο 24   Τα Κράτη μέλη ρυθμίζουν για τις  εταιρίες που υπάγονται στη νομοθεσία  τους την πράξη με την οποία μία ή  περισσότερες εταιρίες λύονται χωρίς να  τεθούν σε εκκαθάριση και μεταφέρουν το  σύνολο της περιουσίας τους , ενεργητικό  και παθητικό , σε μία άλλη εταιρία  στην οποία ανήκουν όλες οι μετοχές  τους και οι άλλοι τίτλοι που παρέχουν  δικαίωμα ψήφου στη γενική συνέλευση .  Η πράξη αυτή υπόκειται στις διατάξεις  του κεφαλαίου II , με εξαίρεση το  άρθρο 5 παράγραφος 2 περίπτωση β ) , γ ) ,  και δ ) , τα άρθρα 9 και 10 , το άρθρο 11  παράγραφος 1 περίπτωση δ ) και ε ) , το  άρθρο 19 παράγραφος 1 περίπτωση β ) , καθώς  και τα άρθρα 20 και 21 .   Άρθρο 25   Τα Κράτη μέλη μπορούν να μην  εφαρμόσουν το άρθρο 7 στην πράξη που  αναφέρεται στο άρθρο 24 , αν πληρούνται οι  ακόλουθοι τουλάχιστον όροι :   α ) η δημοσίευση που ορίζεται στο  άρθρο 6 πραγματοποιείται για κάθε μία από  τις μετέχουσες στην πράξη εταιρίες ,  ένα μήνα τουλάχιστον πριν από την  θέση τους σε ισχύ .   β ) όλοι οι μέτοχοι της απορροφώσης  εταιρίας έχουν το δικαίωμα ένα μήνα  τουλάχιστον πριν από την θέση της σε  ισχύ , να λάβουν γνώση στην έδρα  αυτής της εταιρίας , των εγγράφων που  αναφέρονται στο άρθρο 11 παράγραφος 1  περίπτωση α ) , β ) και γ ) . Το άρθρο 11  παράγραφοι 2 και 3 εφαρμόζεται .   γ ) Το άρθρο 8 περίπτωση γ ) εφαρμόζεται .   Άρθρο 26   Τα Κράτη μέλη μπορούν να εφαρμόζουν  τα άρθρα 24 και 25 σε πράξεις με τις  οποίες μία ή περισσότερες εταιρίες  λύονται χωρίς να τεθούν σε εκκαθάριση  και μεταφέρουν , το σύνολο της περιουσίας  τους ενεργητικό και παθητικό σε άλλη  εταιρία , αν όλες οι μετοχές και οι  άλλοι τίτλοι που αναφέρονται στο άρθρο 24  της ή των απορροφωμένων εταιριών ανήκουν  στην απορροφώσα εταιρία και/ή στα  πρόσωπα που κατέχουν αυτές τις  μετοχές και τους τίτλους αυτούς  επ’ ονόματί τους , αλλά για  λογαριασμό αυτής της εταιρίας .   Άρθρο 27   Σε περίπτωση συγχωνεύσεως δι’ απορροφήσεως  μιας ή περισσοτέρων εταιριών από μία  άλλη εταιρία που της ανήκει το 90 % ή  περισσότερο , αλλά όχι το σύνολο , των  μετοχών τους και των άλλων τίτλων που  παρέχουν δικαίωμα ψήφου στη γενική  συνέλευση , τα Κράτη μέλη μπορούν να  μην επιβάλλουν την έγκριση της  συγχωνεύσεως από τη γενική συνέλευση  της απορροφώσης εταιρίας , αν πληρούνται  τουλάχιστον οι ακόλουθοι όροι :   α ) η δημοσίευση που προβλέπεται στο  άρθρο 6 πραγματοποιείται , για την απορροφώσα  εταιρία , ένα μήνα τουλάχιστον πριν  από την ημέρα της συγκλήσεως της  γενικής συνελεύσεως της ή των απορροφωμένων  εταιριών που καλούνται να αποφανθούν  επί του σχεδίου συγχωνεύσεως .   β ) όλοι οι μέτοχοι της απορροφώσης  εταιρίας έχουν το δικαίωμα , ένα μήνα  τουλάχιστον πριν από την ημερομηνία  που αναφέρεται στην περίπτωση α ) , να  λάβουν γνώση στην έδρα της εταιρίας  αυτής των εγγράφων που αναφέρονται  στο άρθρο 11 παράγραφος 1 περίπτωση α ) ,  β ) και γ ) . Το άρθρο 11 παράγραφος 2  και 3 εφαρμόζεται .   γ ) το άρθρο 8 περίπτωση γ ) εφαρμόζεται .   Άρθρο 28   Τα Κράτη μέλη μπορούν να μη  εφαρμόζουν τα άρθρα 9 , 10 και 11 σε  συγχώνευση κατά την έννοια του αρθρου 27 αν  πληρούνται τουλάχιστον οι ακόλουθοι όροι :   α ) οι μειοψηφούντες μέτοχοι της απορροφωμένης  εταιρίας μπορούν να ασκήσουν δικαίωμα  εξαγοράς των μετοχών τους εκ μέρους της  απορροφώσης εταιρίας .   β ) στην περίπτωση αυτή έχουν αξίωση  για ποσό ανάλογο προς την αξία  των μετοχών τους .   γ ) σε περίπτωση διαφωνίας για το  ποσό αυτό πρέπει το τελευταίο να  μπορεί να καθορίζεται από το δικαστήριο .   Άρθρο 29   Τα Κράτη μέλη μπορούν να εφαρμόζουν  τα άρθρα 27 και 28 σε πράξεις με  τις οποίες μία ή περισσότερες εταιρίες  λύονται χωρίς να τεθούν σε εκκαθάριση  και μεταβιβάζουν το σύνολο της περιουσίας  τους , ενεργητικό και παθητικό , σε  άλλη εταιρία αν 90 % ή περισσότερο , όχι όμως  το σύνολο των μετοχών και των άλλων τίτλων  που αναφέρονται στο άρθρο 27 , της ή  των απορροφωμένων εταιριών ανήκουν  στην απορροφώσα εταιρία και/ή σε  πρόσωπα που κατέχουν τις μετοχές και  τους τίτλους αυτούς επ’ ονόματί  τους αλλά για λογαριασμό της εταιρίας .   ΚΕΦΑΛΑΙΟ V   Άλλες πράξεις που εξομοιώνονται με  τη συγχώνευση   Άρθρο 30   Όταν η νομοθεσία Κράτους μέλους  επιτρέπει για μία από τις πράξεις  που προβλέπονται στο άρθρο 2 , το  συμψηφιστικό ποσό σε μετρητά να  υπερβαίνει το ποσοστό του 10 % , εφαρμόζονται  τα κεφάλαια II και III καθώς  και τα άρθρα 27 , 28 και 29 .   Άρθρο 31   Όταν η νομοθεσία Κράτους μέλους  επιτρέπει μία από τις πράξεις  που προβλέπονται στα άρθρα 2 , 24 ή 30 ,  χωρίς να παύουν να υπάρχουν οι  μεταβιβάζουσες εταιρίες , το κεφάλαιο II ,  με εξαίρεση το άρθρο 19 παράγραφος 1  περίπτωση γ ) και τα κεφάλαια III  και IV εφαρμόζονται αντίστοιχα .   ΚΕΦΑΛΑΙΟ VI   Τελικές διατάξεις   Άρθρο 32   1 . Τα Κράτη μέλη θέτουν σε ισχύ  τις απαραίτητες νομοθετικές , κανονιστικές  και διοικητικές διατάξεις για να  συμμορφωθούν με την παρούσα οδηγία ,  σε προθεσμία τριών χρόνων από την  κοινοποίησή της . Ενημερώνουν σχετικά  αμέσως την Επιτροπή .   2 . Εν τούτοις μπορεί να προβλεφθεί  προθεσμία πέντε ετων από την έναρξη  της ισχύος των διατάξεων που αναφέρονται  στην παράγραφο 1 για την εφαρμογή  αύτων στις unregistered  companies του Ηνωμένου Βασιλείου  και της Ιρλανδίας .   3 . Τα Κράτη μέλη μπορούν να μην  εφαρμόζουν τα άρθρα 13 , 14 και και 15 όσον  αφορά τους δικαιούχους μετατρεψίμων σε  μετοχές ομολογιών και άλλων τίτλων αν  τη στιγμή ενάρξεως της ισχύος των  διατάξεων που προβλέπονται στην παράγραφο 1 ,  οι όροι εκδόσεως έχουν εκ των προτέρων  καθορίσει τη θέση των δικαιούχων σε  περίπτωση συγχωνεύσεως .   4 . Τα Κράτη μέλη μπορούν να μην  εφαρμόζουν την παρούσα οδηγία στις  συγχωνεύσεις ή στις πράξεις που  εξομοιώνονται με αυτές εάν για  την προετοιμασία ή την πραγματοποίησή  τους έχει ήδη λάβει χώρα μία πράξη ή μία  διατύπωση που προβλέπεται από την  εθνική νομοθεσία τη στιγμή της  ενάρξεως της ισχύος των διατάξεων που  προβλέπονται στην παράγραφο 1 .   Άρθρο 33   Η παρούσα οδηγία απευθύνεται στα  Κράτη μέλη   Έγινε στο Λουξεμβούργο , στις 9 Οκτωβρίου 1978 .   Για το Συμβούλιο   Ο Πρόεδρος   H.-J. VOGEL   (1) ΕΕ αριθ. A 89 της 14 . 7 . 1970 , σ. 20 .   (2) ΕΕ αριθ. A 129 της 11 . 12 . 1972 , σ. 50 και  ΕΕ αριθ. A 95 της 28 . 4 . 1975 , σ. 12 .   (3) ΕΕ αριθ. A 88 της 6 . 9 . 1971 , σ. 18 .   (4) ΕΕ αριθ. N 2 της 15 . 1 . 1962 , σ. 36/62 .   (5) ΕΕ αριθ. N 65 της 14 . 3 . 1968 , σ. 8 .   (6) ΕΕ αριθ. N 26 της 31 . 1 . 1977 , σ. 1 .   (7) ΕΕ αριθ. N 222 της 14 . 8 . 1978 , σ. 11 .   (8) ΕΕ αριθ. N 61 της 5 . 3 . 1977 , σ. 26 .


Avis juridique important

|

31984L0500

Οδηγία 84/500/ΕΟΚ του Συμβουλίου της 15ης Οκτωβρίου 1984 για την προσέγγιση των νομοθεσιών των κρατών μελών όσον αφορά τα κεραμικά αντικείμενα που προορίζονται να έλθουν σε επαφή με τα τρόφιμα

Επίσημη Εφημερίδα αριθ. L 277 της 20/10/1984 σ. 0012 - 0016 Φινλανδική ειδική έκδοση: Κεφάλαιο 13 τόμος 13 σ. 0207  Ισπανική ειδική έκδοση: Κεφάλαιο 13 τόμος 18 σ. 0006  Σουηδική ειδική έκδοση: Κεφάλαιο 13 τόμος 13 σ. 0207  Πορτογαλική ειδική έκδοση : Κεφάλαιο 13 τόμος 18 σ. 0006

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 15ης Οκτωβρίου 1984  για την προσέγγιση των νομοθεσιών των κρατών μελών όσον αφορά τα κεραμικά αντικείμενα που προορίζονται να έλθουν σε επαφή με τα τρόφιμα  (84/500/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 76/893/ΕΟΚ του Συμβουλίου της 23ης Νοεμβρίου 1976 για την προσέγγιση των νομοθεσιών των κρατών μελών όσον αφορά τα υλικά και τα αντικείμενα που προορίζονται να έλθουν σε επαφή με τα τρόφιμα (1), και ιδίως το άρθρο 3,  την πρόταση της Επιτροπής,  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι, σύμφωνα με το άρθρο 2 της οδηγίας 76/893/ΕΟΚ, τα υλικά και τα αντικείμενα δεν πρέπει να απελευθερώνουν στα τρόφιμα συστατικά σε ποσότητες που μπορούν να θέσουν σε κίνδυνο την ανθρώπινη υγεία·  ότι το άρθρο 3 της ίδιας οδηγίας προβλέπει ότι το Συμβούλιο, σύμφωνα με τη διαδικασία του άρθρου 100 της συνθήκης, θεσπίζει, με οδηγία, τις ιδιαίτερες διατάξεις που ισχύον για ορισμένες ομάδες υλικών και αντικειμένων (ειδικές οδηγίες)·  ότι, στα περισσότερα κράτη μέλη, τα κεραμικά αντικείμενα που προορίζονται να έλθουν σε επαφή με τα τρόφιμα υπόκεινται σε διατάξεις αναγκαστικού δικαίου οι οποίες αναφέρονται στον περιορισμό των ποσοτήτων μολύβδου και καδμίου που απελευθερώνονται και οι οποίες αποσκοπούν στην προστασία της ανθρώπινης υγείας·  ότι οι διατάξεις αυτές διαφέρουν από το ένα κράτος μέλος στο άλλο, γεγονός που δημιουργεί εμπόδια στην εγκατάσταση και τη λειτουργία της κοινής αγοράς·  ότι τα εμπόδια αυτά μπορούν να εξαλειφθούν αν η διάθεση των κεραμικών αντικειμένων στην κοινοτική αγορά υπόκειται σε ενιαίους κανόνες· ότι, κατά συνέπεια, πρέπει νε εναρμονιστούν οι οριακές τιμές καθώς και οι μέθοδοι δοκιμής και ανάλυσης των αντικειμένων αυτών·  ότι το κατάλληλο μέσο για την επίτευξη του στόχου αυτού είναι μια ειδική οδηγία, κατά την έννοια του άρθρου 3 της οδηγίας 76/893/ΕΟΚ, οι γενικοί κανόνες της οποίας ισχύουν επίσης στις περιπτώσεις αυτές·  ότι η προσαρμογή στην τεχνική πρόοδο ορισμένων μέτρων ελέγχου και ανάλυσης που προβλέπονται από την οδηγία είναι ένα μέτρο εφαρμογής και ότι η θέσπιση του μέτρου αυτού πρέπει να ανατεθεί στην Επιτροπή για να απλουστευθεί και να επιταχυνθεί η διαδικασία·  ότι, στις περιπτώσεις που το Συμβούλιο απονέμει στην Επιτροπή αρμοδιότητες για την εκτέλεση των διατάξων που αφορούν τον τομέα των υλικών και των αντικειμένων που προορίζονται να έλθουν σε επαφή με τα τρόφιμα, πρέπει να προβλεφθεί μια διαδικασία που να θεσπίζει στενή συνεργασία μεταξύ των κρατών μελών  και της Επιτροπής, στο πλαίσιο της Μόνιμης Επιτροπής Τροφίμων που συστάθηκε με την απόφαση του Συμβουλίου της 13ης Νοεμβρίου 1969,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  1. Η παρούσα οδηγία αποτελεί ειδική οδηγία, κατά την έννοια του άρθρου 3 της οδηγίας 76/893/ΕΟΚ.  2. Η παρούσα οδηγία αναφέρεται στην ενδεχόμενη απελευθέρωση μολύβδου και καδμίου από τα κεραμικά αντικείμενα τα οποία, ως τελικά προϊόντα, προορίζονται να έλθουν σε επαφή ή έχουν έλθει σε επαφή, σύμφωνα με τον τελικό τους προορισμό, με τρόφιμα.  3. Ως «κεραμικά αντικείμενα» νοούνται τα αντικείμενα που κατασκευάζονται από μείγμα ανόργανων ουσιών υψηλής συνήθως περιεκτικότητας σε άργιλο ή πυριτικό ασβέστιο, στα οποία έχουν, ενδεχομένως, προστεθεί μικρές ποσότητες οργανικών ουσιών. Στα αντικείμενα αυτά δίνεται, αρχικά, ένα συγκεκριμένο σχήμα το οποίο, στη συνέχεια, καθίσταται μόνιμο με όπτηση. Μπορούν να είναι υαλοποιημένα, εγκαυστοποιημένα ή/και διακοσμημένα.  Άρθρο 2  1. Οι ποσότητες μολύβδου και καδμίου που απελευθερώνονται από τα κεραμικά αντικείμενα δεν πρέπει να υπερβαίνουν τα όρια που καθορίζονται παρακάτω.  2. Οι ποσότητες μολύβδου και καδμίου που απελευθερώνονται από τα κεραμικά αντικείμενα καθορίζονται με τη βοήθεια μιας δοκιμής, η οποία πραγματοποιείται υπό τις συνθήκες που καθορίζονται στο παράρτημα Ι, και με τη βοήθεια της μεθόδου ανάλυσης που περιγράφεται στο παράρτημα ΙΙ.  3. Στην περίπτωση που ένα κεραμικό αντικείμενο αποτελείται από δοχείο που έχει κεραμικό κάλυμμα, το ανώτατο αποδεκτό όριο μολύβδου ή/και καδμίου (mg/dm2 ή mg/l) είναι αυτό που ισχύει για το δοχείο, αυτό καθεαυτό.  Το δοχείο αυτό καθευατό και η εσωτερική επιφάνεια του καλύμματος υφίστανται χωριστά τη δοκιμασία, κάτω από τις ίδιες συνθήκες.  Το άθροισμα των δύο ποσοστών απελευθέρωσης μολύβδου ή/και καδμίου που λαμβάνονται με τον τρόπο αυτό θεωρείται ως το ποσοστό, ανάλογα με την περίπτωση, της επιφάνειας ή του όγκου του δοχείου αυτού καθευατού.  4. Ένα κεραμικό αντικείμενο θεωρείται ότι είναι σύμφωνο προς τις προδιαγραφές της παρούσας οδηγίας αν οι ποσότητες μολύβδου ή/και καδμίου που απελευθερώνονται κατά τη διάρκεια της δοκιμής που πραγματοποιείται, όπως προβλέπεται στα παραρτήματα Ι και ΙΙ, δεν υπερβαίνουν τα ακόλουθα όρια:  1.2.3 //   // Pb  // Cd  // - Κατηγορία 1:  //   //  // Πληρούμενα ή μη πληρούμενα αντικείμενα των οποίων τα βάθος των εσωτερικών τοιχωμάτων, που μετριέται από το κατώτερο σημείο έως το οριζόντιο επίπεδο που περνά από το άνω χείλος, είναι κατώτερο ή ίσο προς 25 mm  // 0,8 mg/dm2  // 0,07 mg/dm2  // - Κατηγορία 2:  //   //   // Όλα τα υπόλοιπα πληρούμενα δοχεία  // 4,0 mg/l  // 0,3 mg/l  // - Κατηγορία 3:  //   //  // Μαγειρικά σκεύη· συσκευασίες και δοχεία αποθήκευσης, περιεκτικότητας μεγαλύτερης των 3 λίτρων  // 1,5 mg/l  // 0,1 mg/l  5. Στην περίπτωση που ένα κεραμικό αντικείμενο δεν υπερβαίνει τις προαναφερόμενες ποσότητες κατά περισσότερο από 50 %, το αντικείμενο αυτό θεωρείται ότι είναι σύμφωνο προς τις προδιαγραφές της παρούσας οδηγίας εάν τουλάχιστον τρία ακόμη αντικείμενα, ίδιου σχήματος, διαστάσεων, διακόσμησης και επικάλυψης, υποβληθούν σε δοκιμή κάτω από τις συνθήκες που προβλέπονται στα παραρτήματα Ι και ΙΙ, και ο μέσος όρος των ποσοτήτων μολύβδου ή/και καδμίου που απελευθερώνονται από τα αντικείμενα αυτά δεν υπερβαίνει τα καθορισμένα όρια και για κάθε ένα από τα αντικείμενα αυτά η ποσότητα αυτή δεν υπερβαίνει τα όρια κατά περισσότερο από 50 %.  Άρθρο 3  Οι τροποποιήσεις που επέρχονται στα παραρτήματα, με εξαίρεση τα σημεία 1 και 2 του παραρτήματος Ι, ανάλογα με την εξέλιξη των επιστημονικών και τεχνικών γνώσεων, θεσπίζονται σύμφωνα με τη διαδικασία του άρθρου 10 της οδηγίας 76/893/ΕΟΚ.  Άρθρο 4  1. Πριν από την εκπνοή προθεσμίας τριών ετών από την κοινοποίηση (1) της παρούσας οδηγίας, το Συμβούλιο, σύμφωνα με τη διαδικασία του άρθρου 100 της συνθήκης, καθορίζει:  α) τους περιορισμούς που πρέπει να πληρούν τα μέρη των κεραμικών αντικειμένων που προορίζονται να έρχονται σε επαφή με το στόμα·  β) τις μεθόδους ελέγχου της τήρησης των περιορισμών που προβλέπονται στο στοιχείο α).  2. Κατά το ίδιο χρονικό διάστημα, η Επιτροπή, βασιζόμενη σε τοξικολογικά και τεχνολογικά δεδομένα, επανεξετάζει τα όρια που καθορίζονται στο άρθρο 2 προκειμένου να τα μειώσει, καθώς και τις συνθήκες  φωτισμού της δοκιμής που προβλέπονται στο παράρτημα Ι, και υποβάλλει, ενδεχομένως, στο Συμβούλιο προτάσεις για τροποποίηση της οδηγίας.  Άρθρο 5  1. Τα κράτη μέλη τροποποιούν, εάν χρειάζεται, τη νομοθεσία τους προκειμένου να συμμορφωθούν με την παρούσα οδηγία κατά τρόπο ώστε:  - να επιτρέψουν, τρία έτη μετά την κοινοποίηση της παρούσας οδηγίας, το εμπόριο των κεραμικών αντικειμένων που ανταποκρίνονται στην παρούσα οδηγία,  - να απαγορεύσουν, πέντε έτη μετά την κοινοποίηση της παρούσας οδηγίας, τη διάθεση στο εμπόριο των κεραμικών αντικειμένων που δεν ανταποκρίνονται στην παρούσα οδηγία.  Τα κράτη μέλη ενημερώνουν αμέσως σχετικά την Επιτροπή.  2. Με την επιφύλαξη της παραγράφου 1, τα κράτη μέλη μπορούν να απαγορεύουν ή να εξακολουθούν να απαγορεύουν την κατασκευή κεραμικών αντικειμένων που δεν πληρούν τις προδιαγραφές της παρούσας οδηγίας.  Άρθρο 6  Η παρούσα οδηγία απευθύνεται στα κράτη μέλη.  Λουξεμβούργο, 15 Οκτωβρίου 1984.  Για το Συμβούλιο  Ο Πρόεδρος  J. BRUTON  (1) ΕΕ αριθ. L 340 της 9. 12. 1976, σ. 19.  (2) ΕΕ αριθ., C 95 της 28. 4. 1975, σ. 41.  (3) ΕΕ αριθ. C 263 της 17. 11. 1975, σ. 66.  (1) Η παρούσα οδηγία κοινοποιήθηκε στα κράτη μέλη στις 17 Οκτωβρίου 1984.   ΠΑΡΑΡΤΗΜΑ Ι  ΒΑΣΙΚΟΙ ΚΑΝΟΝΕΣ ΓΙΑ ΤΟΝ ΠΡΟΣΔΙΟΡΙΣΜΟ ΤΗΣ ΑΠΕΛΕΥΘΕΡΩΣΗΣ ΤΟΥ ΜΟΛΥΒΔΟΥ ΚΑΙ ΤΟΥ ΚΑΔΜΙΟΥ  1. Υγρό δοκιμής («Προσομοιωτικό»)  Υδατικό διάλυμα 4 % (v/v) οξικού οξέος, πρόσφατα παρασκευασμένο.  2. Συνθήκες δοκιμής  2.1. Η δοκιμή διενεργείται σε θερμοκρασία 22 ± 2° C και επί 24 ± 0,5 ώρες.  2.2. Όταν πρέπει να προσδιοριστεί μόνο η απελευθέρωση του μολύβδου, το δείγμα καλύπτεται με το κατάλληλο προστατευτικό μέσο και εκτίθεται σε φυσιολογικές συνθήκες φωτισμού στο εργαστήριο.  Όταν πρέπει να προσδιοριστεί η απελευθέρωση του καδμίου ή του μολύβδου και του καδμίου, το δείγμα καλύπτεται έτσι ώστε να εξασφαλίζεται ότι η επιφάνεια που θα υποβληθεί σε δοκιμή βρίσκεται σε πλήρες σκότος.  3. Πλήρωση  3.1. Πληρούμενο δείγμα  Το αντικείμενο γεμίζεται με το διάλυμα 4 % (v/v) οξικού οξέος το πολύ μέχρι ένα 1 mm από το σημείο υπερχείλισης. Η απόσταση αυτή μετριέται από το άνω χείλος του δείγματος.  Σε περίπτωση, ωστόσο, που τα δείγματα έχουν επίπεδο ή ελαφρώς επικλινές χείλος, το δείγμα γεμίζεται κατά τρόπον ώστε η απόσταση μεταξύ της επιφάνειας του υγρού και του σημείου υπερχείλισης να είναι το πολύ 6 mm, υπολογιζόμενη κατά μήκος του επικλινούς χείλους.  3.2. Μη πληρούμενα δείγματα  Αρχικά η επιφάνεια του δείγματος που δεν προορίζεται να έλθει σε επαφή με τα τρόφιμα καλύπτεται με κατάλληλο πραστατευτικό στρώμα, ανθεκτικό στο διάλυμα 4 % (v/v) οξικού οξέος. Στη συνέχεια, το δείγμα βυθίζεται σε δοχείο που περιέχει γνωστό όγκο διαλύματος οξικού οξέος κατά τρόπον ώστε η επιφάνεια που προορίζεται να έλθει σε επαφή με τα τρόφιμα να καλύπτεται πλήρως από το υγρό δοκιμής.  4. Προσδιορισμός της επιφάνειας  Η επιφάνεια των αντικειμένων της κατηγορίας 1 αντιστοιχεί στην επιφάνεια του μηνίσκου που σχηματίζεται από την ελεύθερη επιφάνεια του υγρού, εφόσον τηρούνται οι όροι πλήρωσης που ορίζονται στο σημείο 3.   ΠΑΡΑΡΤΗΜΑ ΙΙ  ΜΕΘΟΔΟΣ ΑΝΑΛΥΣΗΣ ΓΙΑ ΤΟΝ ΠΡΟΣΔΙΟΡΙΣΜΟ ΤΗΣ ΑΠΕΛΕΥΘΕΡΩΣΗΣ ΤΟΥ ΜΟΛΥΒΔΟΥ ΚΑΙ ΤΟΥ ΚΑΔΜΙΟΥ  1. Αντικείμενο και πεδίο εφαρμογής  Η μέθοδος επιτρέπει τον καθορισμό της ειδικής μετανάστευσης μολύβδου η/και καδμίου.  2. Αρχή  Ο προσδιορισμός της ειδικής μετανάστευσης του μολύβδου ή /και του καδμίου πραγματοποιείται με φασματοφωτομέτρηση ατομικής απορρόφησης.  3. Αντιδραστήρια  - Όλα τα αντιδραστήρια πρέπει να είναι αναλυτικής καθαρότητας, εκτός αν υπάρχουν αντίθετες προδιαγραφές.  - Όταν αναφέρεται νερό, πρόκειται πάντα για απεσταγμένο ή ανάλογης ποιότητας νερό.  3.1. Υδατικό διάλυμα οξικού οξέος 4% (ν/ν)  40 ml παγόμορφου οξικού οξέος προστίθενται σε νερό και ο όγκος συμπληρώνεται μέχρι 1000 ml.  3.2. Πρότυπα διαλύματα  Παρασκευάζονται πρότυπα διαλύματα, που περιέχουν, αντίστοιχα, 1000 mg/1 μολύβδου και τουλάχιστον 500 mg/1 καδμίου σε διάλυμα 4 % οξικού οξέος (3.1).  4. Όργανα  4.1. Φασματοφωτόμετρο ατομικής απορρόφησης  Το όριο του οργάνου για ανίχνευση μολύβδου και καδμίου πρέπει να είναι χαμηλότερο ή ίσο προς:  - 0,1 mg/1 για το μόλυβδο,  - 0,01 mg/1 για το κάδμιο.  Το όριο ανίχνευσης ορίζεται ως η συγκέντρωση, μέσα στο διάλυμα 4 % (3.1) οξικού οξέος, του στοιχείου που δίνει σήμα διπλάσιας έντασης από το θόρυβο του ίδιου του μηχανήματος.  5. Τρόπος εργασίας  5.1. Προετοιμασία του δείγματος  Το δείγμα πρέπει να είναι καθαρό και χωρίς λίπη ή άλλες ουσίες που είναι δυνατόν να επηρεάσουν τη δοκιμή.  Το δείγμα πλένεται σε διάλυμα θερμοκρασίας περίπου 40 °C, το οποίο περιέχει απορρυπαντικό υγρό οικιακής χρήσης. Το δείγμα εκπλύνεται αρχικά με νερό της βρύσης και, στη συνέχεια, με απεσταγμένο ή ανάλογης ποιότητας νερό. Το δείγμα στραγγίζεται και στεγνώνεται κατά τρόπον ώστε να αποφευχθεί κάθε λέρωμα. Η επιφάνεια που πρόκειται να υποβληθεί σε δοκιμή δεν πρέπει να αγγιχθεί πλέον, μετά τον καθαρισμό της.  5.2. Προσδιορισμός του μολύβδου ή/και του καδμίου  - Το δείγμα που έχει προετοιμαστεί κατ' αυτό τον τρόπο υποβάλλεται στη δοκιμή κάτω από τις συνθήκες που προβλέπονται στο παράρτημα Ι.  - Πριν ληφθεί το διάλυμα δοκιμής για τον προσδιορισμό του μολύβδου ή/και του καδμίου, το περιεχόμενο του δείγματος ομογενοποιείται με κατάλληλη μέθοδο δια της οποίας αποφεύγεται κάθε απώλεια του διαλύματος ή ενδεχόμενο γδάρσιμο της δοκιμαζόμενης επιφάνειας.  - Στο αντιδραστήριο που χρησιμοποιείται για κάθε σειρά προσδιορισμού πραγματοποιείται λευκή δοκιμή.  - Πραγματοποιείται, κάτω από τις κατάλληλες συνθήκες, ο προσδιορισμός μολύβδου ή/και καδμίου με φασματοφωτομέτρηση ατομικής απορρόφησης.


Avis juridique important

|

31974L0062

Οδηγία 74/62/ΕΟΚ του Συμβουλίου της 17ης Δεκεμβρίου 1973 περί ενάτης τροποποιήσεως της οδηγίας περί προσεγγίσεως των νομοθεσιών των κρατών μελών σχετικά με τα συντηρητικά που επιτρέπεται να χρησιμοποιούνται στα τρόφιμα

Επίσημη Εφημερίδα αριθ. L 038 της 11/02/1974 σ. 0029 - 0030 Φινλανδική ειδική έκδοση: Κεφάλαιο 13 τόμος 3 σ. 0213  Ελληνική ειδική έκδοση: Κεφάλαιο 03 τόμος 10 σ. 0134  Σουηδική ειδική έκδοση: Κεφάλαιο 13 τόμος 3 σ. 0213  Ισπανική ειδική έκδοση: Κεφάλαιο 13 τόμος 3 σ. 0169  Πορτογαλική ειδική έκδοση : Κεφάλαιο 13 τόμος 3 σ. 0169

 ΟΔΗΓΙΑ ΤΟΥ ΣΥΜΒΟΥΛΙΟΥ   της 17ης Δεκεμβρίου 1973   περί ενάτης τροποποιήσεως της οδηγίας  περί προσεγγίσεως των νομοθεσιών των Κρατών  μελών σχετικά με τα συντηρητικά που  επιτρέπεται να χρησιμοποιούνται στα τρόφιμα    ( 74/62/ΕΟΚ )   ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,   Έχοντας υπόψη :   τη συνθήκη περί ιδρύσεως της  Ευρωπαϊκής Οικονομικής Κοινότητος και  ιδίως το άρθρο 100 ,   τη γνώμη της Συνελεύσεως ,   τη γνώμη της Οικονομικής και Κοινωνικής  Επιτροπής ,   Εκτιμώντας :   ότι η οδηγία του Συμβουλίου της 5ης  Νοεμβρίου 1963 περί προσεγγίσεως των  νομοθεσιών των Κρατών μελών σχετικά με τα  συντηρητικά που επιτρέπεται να  χρησιμοποιούνται στα τρόφιμα (1) , όπως  τροποποιήθηκε τελευταία από την οδηγία  του Συμβουλίου της 26ης Δεκεμβρίου 1972 (2) ,  ορίζει ειδικώτερα τον κατάλογο  των συντηρητικών , των οποίων η χρησιμοποίηση  επιτρέπεται για την προστασία των  τροφίμων από τις αλλοιώσεις που  προκαλούνται από μικροοργανισμούς .   ότι η χρησιμοποίηση του μυρμηκικού οξέος  και των αλάτων του του νατρίου και  ασβεστίου αποδεικνύεται αναγκαία για  τη συντήρηση ορισμένων τροφίμων .   ότι ωστόσο δεν είναι δυνατό να  θεσπισθεί από τώρα για όλη την  Κοινότητα ένας πλήρης κατάλογος των  τροφίμων αυτών .   ότι η χρησιμοποίηση μικρών ποσοτήτων  εξαμεθυλενοτετραμίνης στην παρασκευή  του τυρού « Προβολόνε » επιτρέπει να  αποτρέπεται το φαινόμενο του μετεωρισμού .   ότι η ημερήσια αποδεκτή δόση  εξαμεθυλενοτετραμίνης είναι κατά πολύ  μεγαλύτερη από τις ποσότητες που  προκύπτουν από τη χρησιμοποίηση αυτή  και συνεπώς η προστασία της υγείας  διασφαλίζεται .   ότι θα ήταν δυνατόν η εξαμεθυλενοτετραμίνη ,  υπό το φως των πρόσφατων αποτελεσμάτων  των τοξικολογικών ερευνών , να βρει πολύ  ευρύτερο πεδίο εφαρμογής από αυτό  που προβλέπεται μέχρι τώρα και  επομένως δικαιολογείται η διατήρηση των  άλλων χρήσεων που γίνονται ήδη αποδεκτές  δυνάμει των εθνικών νομοθεσιών .   ότι ορισμένες εθνικές νομοθεσίες  επιτρέπουν ακόμη τη χρήση του βορικού  οξέος και του τετραβορικού νατρίου ( βόραξ )  στο χαβιάρι ( αυγά οξυρύγχου ) και  στα προϊόντα των αυγών καθώς και  της μυρμηκικής αλδεΐδης στο τυρί  « Grana padano » υπό  ορισμένες προϋποθέσεις ότι οι  νομοθεσίες αυτές βασίζονται σε ιδιαίτερες  συνθηκες και συνεπώς ενδείκνυται να  προβλεφθεί μία μεταβατική περίοδος προκειμένου  να πραγματοποιηθούν οι αναγκαίες προσαρμογές .   ότι η άδεια χρησιμοποιήσεως συντηρητικών  που προβλέπεται κατ’ αυτόν τον τρόπο ,  δεν θίγει το δικαίωμα των Κρατών μελών  να καθορίσουν ιδιαίτερες απαιτήσεις  επισημάνσεως για τα τρόφιμα που  περιέχουν τις προαναφερθείσες ουσίες ,   ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :   Άρθρο 1   Η οδηγία της 5ης Νοεμβρίου 1963  τροποποιείται ως εξής :   1 . Το κείμενο του άρθρου 5 αντικαθίσταται  από το ακόλουθο κείμενο :    « 1 . Κατά παρέκκλιση του άρθρου 2  παράγραφος 1 , τα Κράτη μέλη δύνανται  να επιτρέψουν τη χρησιμοποίηση της  εξαμεθυλενοτετραμίνης :   α ) στους ημι-διατηρημένους ( semi-  conserves ) ιχθείς και  στα προϊόντα αλιείας , των οποίων  το pH είναι ανώτερο από 4,5 υπό  τον όρο ότι κατά τη στιγμή διαθέσεως  στο εμπόριο το ποσοστό της ουσίας  αυτής στα εν λόγω προϊόντα δεν  θα υπερβαίνει τα 50 mg/kg .   β ) στο χαβιάρι ( αυγά οξυρύγχου ) και  τα άλλα αυγά ιχθύων , εκτός των  καπνιστών , υπό τον όρο , ότι κατά  τη στιγμή της διαθέσεως στο εμπόριο , το  ποσοστό της ουσίας αυτής στα εν  λόγω προϊόντα δεν θα υπερβαίνει το  1 g/kg .   2 . Μέχρι την 31η Δεκεμβρίου 1977 και  κατά παρέκκλιση του άρθρου 1 ,   α ) τα Κράτη μέλη μπορούν να επιτρέψουν  τη χρησιμοποίηση του βορικού οξέος και  του τετραβορικού νατρίου ( βόραξ ) στο  χαβιάρι ( αυγά όξυρύγχου ) , εφ’  όσον , εννοείται , κατά τη στιγμή της  διαθέσεως στο εμπόριο , το ποσοστό των  ουσιών αυτών , εκφρασμένο σε βορικό  οξύ , δεν θα υπερβαίνει τα 4 g/kg  χαβιαρίου .   β ) τα Κράτη μέλη μπορούν να διατηρήσουν  τις διατάξεις των εθνικών νομοθεσιών που  αφορούν τη χρησιμοποίηση :    - του βορικού οξέος στα προϊόντα αυγών ,    - της μυρμηκικής αλδεΰδης στο τυρί  « Grana padano » , υπό  τον όρο ότι , κατά τη στιγμή της  διαθέσεως στο εμπόριο , κανένα  υπόλειμμα της ουσίας αυτής δεν θα  είναι δυνατό ν’ ανιχνευθεί στο τελικό  προϊόν . »   2 . Το τμήμα I του παραρτήματος  συμπληρώνεται ως εξής :   Αρίθμηση της ΕΟΚ * Ονομασία * Όροι  χρήσεως *   Ε 236 * Μυρμηκικό οξύ * *   Ε 237 * Μυρμηκικό νάτριο ( άλας νατρίου του  μυρμηκικού οξέος ) * *   Ε 238 * Μυρμηκικό ασβέστιο ( άλας  ασβεστίου του μυρμηκικού οξέος ) * *   Ε 239 * Εξαμεθυλενοτετραμίνη * α ) Αποκλειστικά  στο τυρί « Προβολόνε » *    * * β ) Κατά τη στιγμή της διαθέσεως στο  εμπόριο το ποσοστό της ουσίας αυτής  ( εκφρασμένο σε μυρμηκική αλδεΰδη )  δεν επιτρέπεται να υπερβαίνει τα  25 mg/kg « Προβολόνε » *   Άρθρο 2   Τα Κράτη μέλη λαμβάνουν τα αναγκαία  μέτρα , ώστε να συμμορφωθούν με την παρούσα  οδηγία το αργότερο ως την 1η Ιανουαρίου  1974 και ενημερώνουν περί τούτου  αμέσως την Επιτροπή .   Άρθρο 3   Η παρούσα οδηγία απευθύνεται στα  Κράτη μέλη .   Έγινε στις Βρυξέλλες , στις 17 Δεκεμβρίου 1973 .   Για το Συμβούλιο   Ο Πρόεδρος   I. NORGAARD   (1) ΕΕ αριθ. 12 της 27 . 1 . 1964 , σ. 161/64 .   (2) ΕΕ αριθ. N 298 της 31 . 12 . 1972 , σ. 48 .


Avis juridique important

|

31998L0078

Οδηγία 98/78/ΕΚ του Ευρωπαϊκού Κοινοβουλίου και του Συμβουλίου της 27ης Οκτωβρίου 1998 σχετικά με τη συμπληρωματική εποπτεία ασφαλιστικών επιχειρήσεων στο πλαίσιο ενός ασφαλιστικού ομίλου

Επίσημη Εφημερίδα αριθ. L 330 της 05/12/1998 σ. 0001 - 0012

ΟΔΗΓΙΑ 98/78/ΕΚ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ της 27ης Οκτωβρίου 1998 σχετικά με τη συμπληρωματική εποπτεία ασφαλιστικών επιχειρήσεων στο πλαίσιο ενός ασφαλιστικού ομίλουΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 57 παράγραφος 2,την πρόταση της Επιτροπής (1),τη γνώμη της Οικονομικής και Κοινωνικής Επιτροπής (2),Αποφασίζοντας σύμφωνα με τη διαδικασία που προβλέπεται στο άρθρο 189 Β της συνθήκης (3),Εκτιμώντας:(1) ότι η πρώτη οδηγία 73/239/ΕΟΚ του Συμβουλίου, της 24ης Ιουλίου 1973, περί συντονισμού των νομοθετικών, κανονιστικών και διοικητικών διατάξεων που αφορούν την ανάληψη δραστηριότητας πρωτασφαλίσεως, εκτός της ασφαλίσεως ζωής, και την άσκηση αυτής (4) και η πρώτη οδηγία 79/267/ΕΟΚ του Συμβουλίου, της 5ης Μαρτίου 1979, περί συντονισμού των νομοθετικών, κανονιστικών και διοικητικών διατάξεων που αφορούν την ανάληψη της δραστηριότητος πρωτασφαλίσεως ζωής και την άσκηση αυτής (5) απαιτούν από τις ασφαλιστικές επιχειρήσεις να διαθέτουν περιθώριο φερεγγυότητας 7(2) ότι, δυνάμει της οδηγίας 92/49/ΕΟΚ του Συμβουλίου, της 18ης Ιουνίου 1992, για το συντονισμό των νομοθετικών, κανονιστικών και διοικητικών διατάξεων που αφορούν την πρωτασφάλιση, εκτός της ασφάλισης ζωής, και για την τροποποίηση των οδηγιών 73/239/ΕΟΚ και 88/357/ΕΟΚ (6) και της οδηγίας 92/96/ΕΟΚ του Συμβουλίου, της 10ης Νοεμβρίου 1992, για το συντονισμό των νομοθετικών, κανονιστικών και διοικητικών διατάξεων που αφορούν την πρωτασφάλιση ζωής και για την τροποποίηση των οδηγιών 79/267/ΕΟΚ και 90/619/ΕΟΚ (7), η πρόσβαση στην ασφαλιστική δραστηριότητα και η άσκησή της εξαρτώνται από τη χορήγηση ενιαίας διοικητικής άδειας από τις αρμόδιες αρχές του κράτους μέλους στο οποίο η ασφαλιστική επιχείρηση έχει την έδρα της (κράτος μέλος καταγωγής) 7 ότι η άδεια αυτή επιτρέπει στην επιχείρηση να ασκεί δραστηριότητες σε όλες τις χώρες της Κοινότητας, είτε υπό καθεστώς εγκατάστασης είτε υπό καθεστώς ελεύθερης παροχής υπηρεσιών 7 ότι οι αρμόδιες αρχές του κράτους μέλους καταγωγής είναι υπεύθυνες για την εποπτεία της χρηματοοικονομικής σταθερότητας των ασφαλιστικών επιχειρήσεων, συμπεριλαμβανομένης και της φερεγγυότητάς τους 7(3) ότι τα μέτρα για την άσκηση της συμπληρωματικής εποπτείας ασφαλιστικών επιχειρήσεων στο πλαίσιο ενός ασφαλιστικού ομίλου θα πρέπει να επιτρέπουν στις αρμόδιες αρχές που ασκούν εποπτεία επί μιας ασφαλιστικής επιχείρησης να προβαίνουν σε πιο τεκμηριωμένη εκτίμηση της χρηματοοικονομικής κατάστασής της 7 ότι κατά την άσκηση συμπληρωματικής εποπτείας θα πρέπει να λαμβάνονται υπόψη ορισμένες επιχειρήσεις οι οποίες σήμερα δεν υπάγονται σε εποπτεία δυνάμει των κοινοτικών οδηγιών 7 ότι η παρούσα οδηγία ουδόλως συνεπάγεται ότι τα κράτη μέλη υποχρεούνται να ασκούν εποπτεία επί των επιχειρήσεων αυτών σε ατομική βάση 7(4) ότι, επειδή σε μια κοινή ασφαλιστική αγορά οι ασφαλιστικές επιχειρήσεις βρίσκονται σε άμεσο ανταγωνισμό μεταξύ τους, οι κανόνες σχετικά με τα ίδια κεφάλαια πρέπει να είναι ισοδύναμοι 7 ότι προς το σκοπό αυτό τα κριτήρια για τον καθορισμό της συμπληρωματικής εποπτείας δεν πρέπει να αποφασίζονται αποκλειστικά από τα κράτη μέλη 7 ότι με τη θέσπιση κοινών βασικών κανόνων εξυπηρετείται καλύτερα το συμφέρον της Κοινότητας εφόσον αποφεύγονται οι στρεβλώσεις του ανταγωνισμού 7 ότι είναι αναγκαίο να εξαλειφθούν ορισμένες διαφορές μεταξύ των νομοθεσιών των κρατών μελών όσον αφορά τον προληπτικό έλεγχο ασφαλιστικών επιχειρήσεων που ανήκουν σε ασφαλιστικό όμιλο 7(5) ότι η προσέγγιση που υιοθετήθηκε συνίσταται στην επίτευξη της βασικής, αναγκαίας και επαρκούς εναρμόνισης για την αμοιβαία αναγνώριση των συστημάτων προληπτικού ελέγχου στον εν λόγω τομέα 7 ότι η παρούσα οδηγία αποσκοπεί, ιδίως, στην προστασία των συμφερόντων των ασφαλισμένων 7(6) ότι ορισμένες διατάξεις της παρούσας οδηγίας ορίζουν τους ελάχιστους κανόνες 7 ότι το κράτος μέλος καταγωγής μπορεί να θεσπίσει αυστηρότερους κανόνες για τις ασφαλιστικές επιχειρήσεις που έχουν λάβει άδεια από τις αρμόδιες αρχές αυτού 7(7) ότι η παρούσα οδηγία προβλέπει τη συμπληρωματική εποπτεία οποιασδήποτε ασφαλιστικής επιχείρησης, η οποία είναι συμμετέχουσα επιχείρηση μιας τουλάχιστον ασφαλιστικής επιχείρησης, αντασφαλιστικής επιχείρησης ή ασφαλιστικής επιχείρησης τρίτης χώρας, καθώς και τη συμπληρωματική εποπτεία, με διαφορετικούς τρόπους, οποιασδήποτε ασφαλιστικής επιχείρησης, η μητρική επιχείρηση της οποίας είναι ασφαλιστική εταιρεία χαρτοφυλακίου, αντασφαλιστική επιχείρηση, ασφαλιστική επιχείρηση τρίτης χώρας ή ασφαλιστική εταιρεία χαρτοφυλακίου μεικτής δραστηριότητας 7 ότι η εξατομικευμένη εποπτεία των ασφαλιστικών επιχειρήσεων από τις αρμόδιες αρχές παραμένει βασική αρχή της εποπτείας στον ασφαλιστικό τομέα 7(8) ότι είναι απαραίτητο να υπολογισθεί η κατάσταση προσαρμοσμένης φερεγγυότητας των ασφαλιστικών επιχειρήσεων που ανήκουν σε ασφαλιστικό όμιλο 7 ότι οι αρμόδιες αρχές στην Κοινότητα εφαρμόζουν διαφορετικές μεθόδους για να εκτιμήσουν τις συνέπειες επί της χρηματοοικονομικής κατάστασης μιας ασφαλιστικής επιχείρησης που συμμετέχει σε ασφαλιστικό όμιλο 7 ότι η παρούσα οδηγία καθορίζει τρεις μεθόδους για τον υπολογισμό αυτό 7 ότι οι μέθοδοι αυτές θεωρούνται ισοδύναμες από την άποψη της προληπτικής εποπτείας 7(9) ότι η φερεγγυότητα μιας θυγατρικής ασφαλιστικής επιχείρησης στην οποία υπάρχει συμμετοχή ασφαλιστικής εταιρείας χαρτοφυλακίου, αντασφαλιστικής επιχείρησης ή ασφαλιστικής επιχείρησης τρίτης χώρας μπορεί να επηρεασθεί από τους χρηματοοικονομικούς πόρους του ομίλου στον οποίο ανήκει και από την κατανομή αυτών των πόρων στο εσωτερικό του ομίλου 7 ότι οι αρμόδιες αρχές πρέπει να έχουν τα μέσα για την άσκηση συμπληρωματικής εποπτείας και για τη λήψη των κατάλληλων μέτρων στο επίπεδο της ασφαλιστικής επιχείρησης οσάκις η φερεγγυότητά της υπονομεύεται ή ενδέχεται να υπονομευθεί 7(10) ότι οι αρμόδιες αρχές πρέπει να έχουν πρόσβαση σε όλες τις πληροφορίες που είναι χρήσιμες για την άσκηση της συμπληρωματικής εποπτείας 7 ότι πρέπει να εδραιωθεί η συνεργασία μεταξύ των αρχών που είναι υπεύθυνες για την εποπτεία των ασφαλιστικών επιχειρήσεων καθώς και μεταξύ των αρχών που είναι υπεύθυνες για την εποπτεία διαφορετικών χρηματοπιστωτικών τομέων 7(11) ότι ορισμένες κατηγορίες συναλλαγών στο εσωτερικό του ομίλου μπορούν να επηρεάσουν τη χρηματοοικονομική κατάσταση μιας ασφαλιστικής επιχείρησης 7 ότι οι αρμόδιες αρχές πρέπει να ασκούν γενική εποπτεία αυτών των συναλλαγών στο εσωτερικό του ομίλου και να λαμβάνουν ενδεδειγμένα μέτρα στο επίπεδο της ασφαλιστικής επιχείρησης όταν η φερεγγυότητά της είναι ή κινδυνεύει να γίνει επισφαλής,ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Άρθρο 1 Ορισμοί Για τους σκοπούς της παρούσας οδηγίας, ως:α) «ασφαλιστική επιχείρηση» νοείται κάθε επιχείρηση διαθέτουσα επίσημη άδεια σύμφωνα με το άρθρο 6 της οδηγίας 73/239/ΕΟΚ ή το άρθρο 6 της οδηγίας 79/267/ΕΟΚ 7β) «ασφαλιστική επιχείρηση τρίτης χώρας» νοείται κάθε επιχείρηση η οποία, αν είχε καταστατική έδρα εντός της Κοινότητας, θα χρειαζόταν άδεια σύμφωνα με το άρθρο 6 της οδηγίας 73/239/ΕΟΚ ή το άρθρο 6 της οδηγίας 79/267/ΕΟΚ 7γ) «αντασφαλιστική επιχείρηση» νοείται η επιχείρηση, πλην των ασφαλιστικών επιχειρήσεων ή των ασφαλιστικών επιχειρήσεων τρίτης χώρας, η κύρια δραστηριότητα της οποίας συνίσταται στην αποδοχή των κινδύνων, τους οποίους εκχωρεί ασφαλιστική επιχείρηση, ασφαλιστική επιχείρηση τρίτης χώρας ή άλλες αντασφαλιστικές επιχειρήσεις 7δ) «μητρική επιχείρηση» νοείται η μητρική επιχείρηση κατά την έννοια του άρθρου 1 της οδηγίας 83/349/ΕΟΚ (8), καθώς και οποιαδήποτε επιχείρηση η οποία, κατά τη γνώμη των αρμόδιων αρχών, ασκεί πράγματι δεσπόζουσα επιρροή επί άλλης επιχείρησης 7ε) «θυγατρική επιχείρηση» νοείται η θυγατρική επιχείρηση κατά την έννοια του άρθρου 1 της οδηγίας 83/349/ΕΟΚ και κάθε επιχείρηση επί της οποίας, σύμφωνα με τη γνώμη των αρμόδιων αρχών, η μητρική επιχείρηση ασκεί πραγματικά δεσπόζουσα επιρροή. Όλες οι θυγατρικές άλλων θυγατρικών επιχειρήσεων θεωρούνται επίσης θυγατρικές της αρχικής μητρικής επιχείρησης 7στ) «συμμετοχή» νοείται η συμμετοχή κατά την έννοια του άρθρου 17 πρώτη φράση της οδηγίας 78/660/ΕΟΚ (9) ή η άμεση ή έμμεση κατοχή του 20 % ή πλέον των δικαιωμάτων ψήφου ή του κεφαλαίου μιας επιχείρησης 7ζ) «συμμετέχουσα επιχείρηση» νοείται η επιχείρηση η οποία είτε είναι μητρική είτε διαθέτει κάποια συμμετοχή 7η) «συνδεδεμένη επιχείρηση» νοείται είτε η θυγατρική είτε οποιαδήποτε άλλη επιχείρηση στην οποία υπάρχει κάποια συμμετοχή 7θ) «ασφαλιστική εταιρεία χαρτοφυλακίου» νοείται μητρική επιχείρηση, η κύρια δραστηριότητα της οποίας είναι η κτήση και η κατοχή συμμετοχών σε θυγατρικές επιχειρήσεις, όπου οι εν λόγω θυγατρικές είναι αποκλειστικά ή κυρίως ασφαλιστικές ή αντασφαλιστικές επιχειρήσεις ή ασφαλιστικές επιχειρήσεις τρίτων χωρών, εκ των οποίων θυγατρικών επιχειρήσεων η μία τουλάχιστον είναι ασφαλιστική επιχείρηση 7ι) «ασφαλιστική εταιρεία χαρτοφυλακίου μεικτής δραστηριότητας» νοείται η μητρική επιχείρηση, η οποία δεν είναι ασφαλιστική επιχείρηση, ασφαλιστική επιχείρηση τρίτης χώρας, αντασφαλιστική επιχείρηση ή ασφαλιστική εταιρεία χαρτοφυλακίου, όταν η μία τουλάχιστον από τις θυγατρικές της είναι ασφαλιστική επιχείρηση 7κ) «αρμόδιες αρχές» νοούνται οι εθνικές αρχές οι οποίες εκ του νόμου ή άλλης κανονιστικής ρύθμισης είναι αρμόδιες να εποπτεύουν τις ασφαλιστικές επιχειρήσεις.Άρθρο 2 Περιπτώσεις εφαρμογής της συμπληρωματικής εποπτείας ασφαλιστικών επιχειρήσεων 1. Πέραν των διατάξεων των οδηγιών 73/239/ΕΟΚ και 79/267/ΕΟΚ που καθορίζουν τους κανόνες εποπτείας των ασφαλιστικών επιχειρήσεων, τα κράτη μέλη προβλέπουν τη συμπληρωματική εποπτεία οποιασδήποτε ασφαλιστικής επιχείρησης, η οποία είναι συμμετέχουσα επιχείρηση μιας τουλάχιστον ασφαλιστικής ή αντασφαλιστικής επιχείρησης ή ασφαλιστικής επιχείρησης τρίτης χώρας, με τον τρόπο που προβλέπεται στα άρθρα 5, 6, 8 και 9.2. Κάθε ασφαλιστική επιχείρηση, της οποίας η μητρική επιχείρηση είναι ασφαλιστική εταιρεία χαρτοφυλακίου, ή αντασφαλιστική εταιρεία ή ασφαλιστική εταιρεία τρίτης χώρας, υπόκειται σε συμπληρωματική εποπτεία με τον τρόπο που προβλέπεται στο άρθρο 5 παράγραφος 2 και στα άρθρα 6, 8 και 10.3. Κάθε ασφαλιστική επιχείρηση, της οποίας η μητρική επιχείρηση είναι ασφαλιστική εταιρεία χαρτοφυλακίου μεικτής δραστηριότητας, υπόκειται σε συμπληρωματική εποπτεία, με τον τρόπο που προβλέπεται στο άρθρο 5 παράγραφος 2 και στα άρθρα 6 και 8.Άρθρο 3 Έκταση της συμπληρωματικής εποπτείας 1. Η άσκηση της συμπληρωματικής εποπτείας σύμφωνα με το άρθρο 2 ουδόλως σημαίνει ότι οι αρμόδιες αρχές είναι υποχρεωμένες να εποπτεύουν ατομικώς την ασφαλιστική επιχείρηση τρίτης χώρας, την ασφαλιστική εταιρεία χαρτοφυλακίου, την ασφαλιστική εταιρεία χαρτοφυλακίου μεικτής δραστηριότητας ή την αντασφαλιστική εταιρεία.2. Κατά τη συμπληρωματική εποπτεία λαμβάνονται υπόψη:- συνδεδεμένες επιχειρήσεις με την ασφαλιστική επιχείρηση,- συμμετέχουσες επιχειρήσεις στην ασφαλιστική επιχείρηση,- συνδεδεμένες επιχειρήσεις συμμετέχουσας επιχείρησης της ασφαλιστικής επιχείρησης,οι οποίες αναφέρονται στα άρθρα 5, 6, 8, 9 και 10.3. Τα κράτη μέλη μπορούν, στη συμπληρωματική εποπτεία που αναφέρεται στο άρθρο 2, να μην λάβουν υπόψη επιχείρηση με καταστατική έδρα σε τρίτη χώρα όπου υφίστανται νομικά εμπόδια για τη διαβίβαση των αναγκαίων πληροφοριών, με την επιφύλαξη των διατάξεων του παραρτήματος I σημείο 2.5 και του παραρτήματος II σημείο 4.Επιπλέον, οι αρμόδιες αρχές που ασκούν τη συμπληρωματική εποπτεία μπορούν, κατά περίπτωση, να μην λάβουν υπόψη τους, κατά τη συμπληρωματική εποπτεία που αναφέρεται στο άρθρο 2, μια επιχείρηση, στις ακόλουθες περιπτώσεις:- όταν η συγκεκριμένη επιχείρηση είναι αμελητέας σημασίας σε σχέση με τους στόχους της συμπληρωματικής εποπτείας των ασφαλιστικών επιχειρήσεων,- όταν η εποπτεία της χρηματοοικονομικής κατάστασης της επιχείρησης αντενδείκνυται ή μπορεί να είναι παραπλανητική σε σχέση με τους στόχους της συμπληρωματικής εποπτείας των ασφαλιστικών επιχειρήσεων.Άρθρο 4 Αρχές αρμόδιες για την άσκηση της συμπληρωματικής εποπτείας 1. Η συμπληρωματική εποπτεία ασκείται από τις αρμόδιες αρχές του κράτους μέλους όπου χορηγήθηκε άδεια λειτουργίας στην ασφαλιστική επιχείρηση βάσει του άρθρου 6 της οδηγίας 73/239/ΕΟΚ ή του άρθρου 6 της οδηγίας 79/267/ΕΟΚ.2. Όταν ασφαλιστικές επιχειρήσεις που έχουν λάβει άδεια λειτουργίας σε δύο ή περισσότερα κράτη μέλη έχουν ως μητρική επιχείρηση την αυτή ασφαλιστική εταιρεία χαρτοφυλακίου, επιχείρηση αντασφάλισης, ασφαλιστική επιχείρηση τρίτης χώρας ή ασφαλιστική εταιρεία χαρτοφυλακίου μεικτής δραστηριότητας, οι αρμόδιες αρχές των εν λόγω κρατών μελών μπορούν να συμφωνήσουν ποία εξ αυτών θα ασκεί τη συμπληρωματική εποπτεία.3. Όταν ένα κράτος μέλος διαθέτει περισσότερες αρμόδιες αρχές για την προληπτική εποπτεία των ασφαλιστικών και αντασφαλιστικών επιχειρήσεων, μεριμνά για την οργάνωση του συντονισμού μεταξύ των αρχών αυτών.Άρθρο 5 Διαθεσιμότητα και ποιότητα των πληροφοριών 1. Τα κράτη μέλη προβλέπουν ότι οι αρμόδιες αρχές θα απαιτούν από οποιαδήποτε ασφαλιστική επιχείρηση υποκειμένη σε συμπληρωματική εποπτεία να έχει επαρκείς μηχανισμούς εσωτερικού ελέγχου για την παραγωγή στοιχείων και πληροφοριών σχετικών με τους στόχους της συμπληρωματικής αυτής εποπτείας.2. Τα κράτη μέλη λαμβάνουν τα κατάλληλα μέτρα ώστε, εντός της δικαιοδοσίας τους, να μην υπάρχουν νομικοί φραγμοί οι οποίοι να εμποδίζουν τις επιχειρήσεις που υπόκεινται στη συμπληρωματική εποπτεία και τις συνδεδεμένες ή συμμετέχουσες επιχειρήσεις τους να ανταλλάσσουν μεταξύ τους πληροφορίες χρήσιμες για τους σκοπούς της συμπληρωματικής αυτής εποπτείας.Άρθρο 6 Πρόσβαση στις πληροφορίες 1. Τα κράτη μέλη προβλέπουν ότι οι αρμόδιες αρχές τους που είναι υπεύθυνες για την άσκηση συμπληρωματικής εποπτείας έχουν πρόσβαση σε οποιαδήποτε πληροφορία σχετική με την εποπτεία ασφαλιστικής επιχείρησης η οποία υπόκειται σε συμπληρωματική εποπτεία. Οι αρμόδιες αρχές μπορούν να απευθύνονται απ' ευθείας στις ενδιαφερόμενες επιχειρήσεις που αναφέρονται στο άρθρο 3 παράγραφος 2 για να εξασφαλίζουν την κοινοποίηση των απαιτούμενων πληροφοριών μόνον όταν η ασφαλιστική επιχείρηση δεν δίδει τις πληροφορίες που της ζητούνται.2. Τα κράτη μέλη προβλέπουν ότι οι αρμόδιες αρχές τους μπορούν να διενεργούν στο έδαφός τους, είτε οι ίδιες είτε διά των υπ' αυτών οριζομένων προσώπων, επιτόπια εξακρίβωση των πληροφοριών που αναφέρονται στην παράγραφο 1:- στην ασφαλιστική επιχείρηση που υπόκειται στη συμπληρωματική εποπτεία,- στις θυγατρικές επιχειρήσεις αυτής της ασφαλιστικής επιχείρησης,- στις μητρικές επιχειρήσεις αυτής της ασφαλιστικής επιχείρησης,- στις θυγατρικές επιχειρήσεις μιας μητρικής επιχείρησης αυτής της ασφαλιστικής επιχείρησης.3. Όταν, κατά την εφαρμογή των προβλεπόμενων στο παρόν άρθρο, οι αρμόδιες αρχές ενός κράτους μέλους επιθυμούν, σε συγκεκριμένες περιπτώσεις, να επαληθεύσουν σημαντικές πληροφορίες σχετικά με ασφαλιστική επιχείρηση εγκατεστημένη σε άλλο κράτος μέλος, η οποία είναι συνδεδεμένη ασφαλιστική επιχείρηση, θυγατρική επιχείρηση, μητρική επιχείρηση ή θυγατρική επιχείρηση μιας μητρικής επιχείρησης της ασφαλιστικής επιχείρησης που υπόκειται στη συμπληρωματική εποπτεία, πρέπει να ζητήσουν από τις αρμόδιες αρχές του άλλου κράτους μέλους τη διενέργεια του ελέγχου αυτού. Οι αρχές οι οποίες λαμβάνουν μια τέτοια αίτηση οφείλουν, στα πλαίσια των αρμοδιοτήτων τους, να δώσουν συνέχεια σ' αυτήν, είτε διενεργώντας οι ίδιες τον έλεγχο είτε επιτρέποντας στις αιτούσες αρχές να διενεργήσουν αυτές τον έλεγχο είτε επιτρέποντας την άσκησή του από ελεγκτή ή εμπειρογνώμονα.Άρθρο 7 Συνεργασία των αρμόδιων αρχών 1. Στην περίπτωση ασφαλιστικών επιχειρήσεων εγκατεστημένων σε διαφορετικά κράτη μέλη οι οποίες συνδέονται απευθείας ή εμμέσως ή έχουν κοινή συμμετέχουσα επιχείρηση, οι αρμόδιες αρχές κάθε κράτους μέλους κοινοποιούν στις αρχές των άλλων κρατών μελών, κατ' αίτησή τους, όλες τις πληροφορίες οι οποίες θα επιτρέψουν ή θα διευκολύνουν την άσκηση της εποπτείας βάσει της παρούσας οδηγίας και κοινοποιούν αυτοβούλως κάθε πληροφορία που κρίνουν απαραίτητη για τις άλλες αρμόδιες αρχές.2. Όταν μια ασφαλιστική επιχείρηση και είτε ένα πιστωτικό ίδρυμα, κατά την έννοια της οδηγίας 77/780/ΕΟΚ (10), ή μια επιχείρηση επενδύσεων, κατά την έννοια της οδηγίας 93/22/ΕΟΚ (11) ή και τα δύο συνδέονται απευθείας ή εμμέσως ή έχουν κοινή συμμετέχουσα επιχείρηση, οι αρμόδιες αρχές και οι αρχές που έχουν δημόσια εξουσία εποπτείας των άλλων αυτών επιχειρήσεων συνεργάζονται στενά. Με την επιφύλαξη των αντίστοιχων αρμοδιοτήτων τους, οι εν λόγω αρχές κοινοποιούν αμοιβαία όλα τα στοιχεία που μπορούν να διευκολύνουν την αποστολή τους, ειδικότερα στο πλαίσιο της παρούσας οδηγίας.3. Οι πληροφορίες που συλλέγονται βάσει της παρούσας οδηγίας, και ειδικότερα οποιαδήποτε ανταλλαγή πληροφοριών μεταξύ αρμοδίων αρχών που προβλέπεται στην παρούσα οδηγία, υπόκεινται στην υποχρέωση που ισχύει σχετικά με το επαγγελματικό απόρρητο όπως ορίζεται στο άρθρο 16 της οδηγίας 92/49/ΕΟΚ και στο άρθρο 15 της οδηγίας 92/96/ΕΟΚ.Άρθρο 8 Πράξεις εντός του ομίλου 1. Τα κράτη μέλη προβλέπουν ότι οι αρμόδιες αρχές ασκούν γενική εποπτεία των πράξεων μεταξύ:α) μιας ασφαλιστικής επιχείρησης και:i) μιας συνδεδεμένης επιχείρησης της ασφαλιστικής επιχείρησης 7ii) μιας συμμετέχουσας επιχείρησης της ασφαλιστικής επιχείρησης 7iii) μιας συνδεδεμένης επιχείρησης μιας συμμετέχουσας επιχείρησης της ασφαλιστικής επιχείρησης 7β) μιας ασφαλιστικής επιχείρησης και ενός φυσικού προσώπου που διαθέτει συμμετοχή:i) στην ασφαλιστική επιχείρηση ή σε μια από τις συνδεδεμένες επιχειρήσεις της 7ii) σε συμμετέχουσα επιχείρηση της ασφαλιστικής επιχείρησης 7iii) σε συνδεδεμένη επιχείρηση συμμετέχουσας επιχείρησης της ασφαλιστικής επιχείρησης.Οι πράξεις αυτές αφορούν ειδικότερα:- δάνεια,- εγγυήσεις και πράξεις εκτός ισολογισμού,- στοιχεία που μπορούν να επιλεγούν για την κάλυψη του περιθωρίου φερεγγυότητας,- επενδύσεις,- αντασφαλίσεις,- συμφωνίες περί κατανομής εξόδων.2. Προς το σκοπό αυτό, τα κράτη μέλη απαιτούν τουλάχιστον μία ετήσια έκθεση της ασφαλιστικής επιχείρησης προς τις αρμόδιες αρχές όσον αφορά τις σημαντικές πράξεις που προβλέπονται στην παράγραφο 1.Εάν με βάση τις πληροφορίες αυτές φαίνεται ότι υπονομεύεται ή ενδέχεται να υπονομευθεί η φερεγγυότητα της ασφαλιστικής επιχείρησης, η αρμόδια αρχή λαμβάνει τα κατάλληλα μέτρα έναντι της επιχείρησης αυτής.Άρθρο 9 Υποχρέωση προσαρμογής της φερεγγυότητας 1. Στην περίπτωση που αναφέρεται στο άρθρο 2 παράγραφος 1, τα κράτη μέλη απαιτούν τη διεξαγωγή υπολογισμού της προσαρμοσμένης φερεγγυότητας σύμφωνα με το παράρτημα I.2. Οι συνδεδεμένες επιχειρήσεις, συμμετέχουσες επιχειρήσεις και συνδεδεμένες επιχειρήσεις μιας συμμετέχουσας επιχείρησης περιλαμβάνονται στον υπολογισμό της παραγράφου 1.3. Εάν ο υπολογισμός της παραγράφου 1 καταδείξει ότι η προσαρμοσμένη φερεγγυότητα είναι αρνητική, οι αρμόδιες αρχές λαμβάνουν τα κατάλληλα μέτρα έναντι της οικείας ασφαλιστικής επιχείρησης.Άρθρο 10 Αντασφαλιστικές επιχειρήσεις, ασφαλιστικές εταιρείες χαρτοφυλακίου και ασφαλιστικές επιχειρήσεις τρίτης χώρας 1. Στην περίπτωση που αναφέρεται στο άρθρο 2 παράγραφος 2, τα κράτη μέλη απαιτούν την εφαρμογή της συμπληρωματικής μεθόδου εποπτείας σύμφωνα με το παράρτημα II.2. Στην περίπτωση που αναφέρεται στο άρθρο 2 παράγραφος 2, στον υπολογισμό συμπεριλαμβάνονται όλες οι συνδεδεμένες επιχειρήσεις της ασφαλιστικής εταιρείας χαρτοφυλακίου, της αντασφαλιστικής επιχείρησης ή της ασφαλιστικής επιχείρησης τρίτης χώρας, σύμφωνα με τη μέθοδο που προβλέπεται στο παράρτημα II.3. Εάν, βάσει του υπολογισμού αυτού, οι αρμόδιες αρχές κρίνουν ότι υπονομεύεται ή ενδέχεται να υπονομευθεί η φερεγγυότητα μιας ασφαλιστικής επιχείρησης θυγατρικής της ασφαλιστικής εταιρείας χαρτοφυλακίου, της αντασφαλιστικής επιχείρησης ή της ασφαλιστικής επιχείρησης τρίτης χώρας, λαμβάνουν τα κατάλληλα μέτρα έναντι της εν λόγω ασφαλιστικής επιχείρησης.Άρθρο 11 Εφαρμογή 1. Τα κράτη μέλη θεσπίζουν τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία μέχρι τις 5 Ιουνίου 2000. Τα κράτη μέλη ενημερώνουν αμέσως την Επιτροπή σχετικά.2. Τα κράτη μέλη προβλέπουν ότι οι διατάξεις της παραγράφου 1 εφαρμόζονται μια πρώτη φορά στην εποπτεία των λογαριασμών για τις λογιστικές χρήσεις που αρχίζουν την 1η Ιανουαρίου 2001 ή κατά τη διάρκεια αυτού του ημερολογιακού έτους.3. Όταν τα κράτη μέλη θεσπίζουν τις διατάξεις που αναφέρονται στην παράγραφο 1, αυτές περιέχουν παραπομπή στην παρούσα οδηγία ή συνοδεύονται από σχετική παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.4. Τα κράτη μέλη ανακοινώνουν στην Επιτροπή το κείμενο των κυριότερων διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.5. Μέχρι την 1η Ιανουαρίου 2006 το αργότερο, η Επιτροπή υποβάλλει στην επιτροπή ασφαλίσεων έκθεση σχετικά με την εφαρμογή της παρούσας οδηγίας και, αν το κρίνει σκόπιμο, με την ανάγκη περαιτέρω εναρμόνισης.Άρθρο 12 Έναρξη ισχύος Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Άρθρο 13 Αποδέκτες Η παρούσα οδηγία απευθύνεται στα κράτη μέλη.Λουξεμβούργο, 27 Οκτωβρίου 1998.Για το Ευρωπαϊκό ΚοινοβούλιοΟ ΠρόεδροςJ.M. GIL-ROBLESΓια το ΣυμβούλιοΟ ΠρόεδροςE. HOSTASCH(1) ΕΕ C 341 της 19.12.1995, σ. 16και ΕΕ C 108 της 7.4.1998, σ. 48.(2) ΕΕ C 174 της 17.6.1996, σ. 16.(3) Γνώμη του Ευρωπαϊκού Κοινοβουλίου της 23ης Οκτωβρίου 1997 (ΕΕ C 339 της 10.11.1997, σ. 130), κοινή θέση του Συμβουλίου της 30ής Μαρτίου 1998 (ΕΕ C 204 της 30.6.1998, σ. 1) και απόφαση του Ευρωπαϊκού Κοινοβουλίου της 16ης Σεπτεμβρίου 1998 (ΕΕ C 313 της 12.10.1998). Απόφαση του Συμβουλίου της 13ης Οκτωβρίου 1998.(4) ΕΕ L 228 της 16.8.1973, σ. 3 7 οδηγία όπως τροποποιήθηκε τελευταία από την οδηγία 95/26/ΕΚ (ΕΕ L 168 της 18.7.1995, σ. 7).(5) ΕΕ L 63 της 13.3.1979, σ. 1 7 οδηγία όπως τροποποιήθηκε τελευταία από την οδηγία 95/26/ΕΚ.(6) ΕΕ L 228 της 11.8.1992, σ. 1 7 οδηγία όπως τροποποιήθηκε από την οδηγία 95/26/ΕΚ.(7) ΕΕ L 360 της 9.12.1992, σ. 1 7 οδηγία όπως τροποποιήθηκε από την οδηγία 95/26/ΕΚ.(8) Έβδομη οδηγία 83/349/ΕΟΚ του Συμβουλίου, της 13ης Ιουνίου 1983, βασιζόμενη στο άρθρο 54 παράγραφος 3 στοιχείο ζ) της συνθήκης για τους ενοποιημένους λογαριασμούς (ΕΕ L 193 της 18.7.1983, σ. 1) 7 οδηγία όπως τροποποιήθηκε τελευταία από την πράξη προσχώρησης του 1994.(9) Τέταρτη οδηγία 78/660/ΕΟΚ του Συμβουλίου, της 25ης Ιουλίου 1978, βασιζόμενη στο άρθρο 54 παράγραφος 3 στοιχείο ζ) της συνθήκης περί των ετησίων λογαριασμών εταιρειών ορισμένων μορφών (ΕΕ L 222 της 14.8.1978, σ. 11) 7 οδηγία όπως τροποποιήθηκε τελευταία από την πράξη προσχώρησης του 1994.(10) Πρώτη οδηγία 77/780/ΕΟΚ του Συμβουλίου, της 12ης Δεκεμβρίου 1977, περί του συντονισμού των νομοθετικών, κανονιστικών και διοικητικών διατάξεων που αφορούν την ανάληψη και την άσκηση της δραστηριότητας πιστωτικού ιδρύματος (ΕΕ L 322 της 17.12.1977, σ. 30) 7 οδηγία όπως τροποποιήθηκε τελευταία από την οδηγία 96/13/ΕΚ (ΕΕ L 66 της 16.3.1996, σ. 15).(11) Οδηγία 93/22/ΕΟΚ του Συμβουλίου, της 10ης Μαΐου 1993, σχετικά με τις επενδυτικές υπηρεσίες στον τομέα των κινητών αξιών (ΕΕ L 141 της 11.6.1993, σ. 27) 7 οδηγία όπως τροποποιήθηκε τελευταία από την οδηγία 97/9/ΕΚ (ΕΕ L 84 της 26.3.1997, σ. 22).ΠΑΡΑΡΤΗΜΑ I ΥΠΟΛΟΓΙΣΜΟΣ ΤΗΣ ΠΡΟΣΑΡΜΟΣΜΕΝΗΣ ΦΕΡΕΓΓΥΟΤΗΤΑΣ ΤΩΝ ΑΣΦΑΛΙΣΤΙΚΩΝ ΕΠΙΧΕΙΡΗΣΕΩΝ 1. ΕΠΙΛΟΓΗ ΤΗΣ ΜΕΘΟΔΟΥ ΥΠΟΛΟΓΙΣΜΟΥ ΚΑΙ ΓΕΝΙΚΕΣ ΑΡΧΕΣ Α. Τα κράτη μέλη προβλέπουν ότι ο υπολογισμός της προσαρμοσμένης φερεγγυότητας των ασφαλιστικών επιχειρήσεων οι οποίες αναφέρονται στο άρθρο 2 παράγραφος 1 πραγματοποιείται σύμφωνα με μια από τις μεθόδους του σημείου 3. Ένα κράτος μέλος μπορεί όμως να ορίσει ότι οι αρμόδιες αρχές επιτρέπουν ή επιβάλλουν την εφαρμογή μιας εκ των μεθόδων του σημείου 3, διαφορετικής από αυτήν που επέλεξε το κράτος μέλος.Β. ΑναλογικότηταΓια τον υπολογισμό της προσαρμοσμένης φερεγγυότητας ασφαλιστικής επιχείρησης, λαμβάνεται υπόψη το αναλογικό μερίδιο της συμμετέχουσας επιχείρησης στις οικείες συνδεδεμένες επιχειρήσεις.Ως «αναλογικό μερίδιο» νοείται είτε, όταν χρησιμοποιείται η μέθοδος 1 ή η μέθοδος 2 του σημείου 3, η αναλογία του εγγεγραμμένου κεφαλαίου το οποίο ανήκει, απευθείας ή εμμέσως, στη συμμετέχουσα επιχείρηση, είτε, στην περίπτωση που χρησιμοποιείται η μέθοδος 3, τα ποσοστά επί τοις εκατό που χρησιμοποιούνται για την κατάρτιση των ενοποιημένων λογαριασμών.Όποια μέθοδος όμως και αν χρησιμοποιείται, όταν πρόκειται για συνδεδεμένη επιχείρηση που είναι θυγατρική και έχει έλλειμμα φερεγγυότητας, λαμβάνεται υπόψη το συνολικό έλλειμμα φερεγγυότητας της θυγατρικής.Ωστόσο, όταν κατά τη γνώμη των αρμόδιων αρχών η ευθύνη της μητρικής επιχείρησης στην οποία ανήκει μέρος του κεφαλαίου περιορίζεται αυστηρά και αναμφισβήτητα σε αυτό το μέρος του κεφαλαίου, οι εν λόγω αρμόδιες αρχές μπορούν να επιτρέψουν να ληφθεί υπόψη κατ' αναλογίαν, το έλλειμμα φερεγγυότητας της θυγατρικής.Γ. Αποφυγή της διπλής χρήσης των στοιχείων του περιθωρίου φερεγγυότηταςΓ.1. Γενική αντιμετώπιση των στοιχείων του περιθωρίου φερεγγυότηταςΑνεξάρτητα από τη μέθοδο που χρησιμοποιείται για τον υπολογισμό της προσαρμοσμένης φερεγγυότητας ασφαλιστικής επιχείρησης, πρέπει να καταργηθεί η διπλή χρήση στοιχείων επιλέξιμων για το περιθώριο φερεγγυότητας μεταξύ των διαφόρων ασφαλιστικών επιχειρήσεων που λαμβάνονται υπόψη στον υπολογισμό αυτό.Προς το σκοπό αυτό, κατά τον υπολογισμό της προσαρμοσμένης φερεγγυότητας ασφαλιστικής επιχείρησης και εφόσον οι μέθοδοι που περιγράφονται στο σημείο 3 δεν προβλέπουν ήδη κάτι τέτοιο, αποκλείονται τα ακόλουθα ποσά:- η αξία τυχόν περιουσιακών στοιχείων της ασφαλιστικής επιχείρησης, τα οποία αντιπροσωπεύουν τη χρηματοδότηση στοιχείων επιλέξιμων για το περιθώριο φερεγγυότητας μιας από τις συνδεδεμένες με αυτήν ασφαλιστικές επιχειρήσεις,- η αξία τυχόν περιουσιακών στοιχείων ασφαλιστικής επιχείρησης συνδεδεμένης προς αυτή την ασφαλιστική επιχείρηση, τα οποία αντιπροσωπεύουν τη χρηματοδότηση στοιχείων επιλέξιμων για το περιθώριο φερεγγυότητας της οικείας ασφαλιστικής επιχείρησης,- η αξία τυχόν περιουσιακών στοιχείων ασφαλιστικής επιχείρησης συνδεδεμένης προς αυτή την ασφαλιστική επιχείρηση, τα οποία αντιπροσωπεύουν τη χρηματοδότηση στοιχείων επιλέξιμων για το περιθώριο φερεγγυότητας οιασδήποτε άλλης ασφαλιστικής επιχείρησης συνδεδεμένης με αυτή την ασφαλιστική επιχείρηση.Γ.2. Μεταχείριση ορισμένων στοιχείωνΜε την επιφύλαξη των διατάξεων του σημείου Γ.1:- τα αποθεματικά που δημιουργούνται από τα κέρδη και τα μελλοντικά κέρδη ασφαλιστικής επιχείρησης ζωής συνδεδεμένης προς την ασφαλιστική επιχείρηση, την οποία αφορά ο υπολογισμός της προσαρμοσμένης φερεγγυότητας και- τα εγγεγραμμένα αλλά μη καταβεβλημένα μερίδια κεφαλαίου ασφαλιστικής επιχείρησης ζωής συνδεδεμένης προς την ασφαλιστική επιχείρηση, την οποία αφορά ο υπολογισμός της προσαρμοσμένης φερεγγυότητας,περιλαμβάνονται στον υπολογισμό μόνον εφόσον είναι επιλέξιμα για την κάλυψη του απαιτούμενου περιθωρίου φερεγγυότητας της συνδεδεμένης αυτής επιχείρησης. Ωστόσο, τα τυχόν εγγεγραμμένα αλλά μη καταβεβλημένα κεφάλαια, που συνιστούν δυνάμει υποχρέωση εκ μέρους της συμμετέχουσας επιχείρησης, αποκλείονται από τον υπολογισμό στο σύνολό τους.Τυχόν εγγεγραμμένα αλλά μη καταβεβλημένα μερίδια κεφαλαίου της συμμετέχουσας ασφαλιστικής επιχείρησης, τα οποία συνιστούν δυνάμει υποχρέωση συνδεδεμένης ασφαλιστικής επιχείρησης, αποκλείονται επίσης από τον υπολογισμό.Τυχόν εγγεγραμμένα αλλά μη καταβεβλημένα μερίδια κεφαλαίου συνδεδεμένης ασφαλιστικής επιχείρησης, τα οποία συνιστούν δυνάμει υποχρέωση άλλης συνδεδεμένης ασφαλιστικής επιχείρησης της ίδιας συμμετέχουσας ασφαλιστικής επιχείρησης, αποκλείονται από τον υπολογισμό.Γ.3. Δυνατότητα μεταβιβάσεωςΕάν οι αρμόδιες αρχές κρίνουν ότι ορισμένα στοιχεία, εκτός των αναφερομένων στο σημείο Γ.2 που είναι επιλέξιμα για το περιθώριο φερεγγυότητας συνδεδεμένης ασφαλιστικής επιχείρησης, δεν είναι δυνατό να καταστούν διαθέσιμα προκειμένου να καλύψουν το απαιτούμενο περιθώριο φερεγγυότητας της συμμετέχουσας ασφαλιστικής επιχείρησης, την οποία αφορά ο υπολογισμός της προσαρμοσμένης φερεγγυότητας, τα στοιχεία αυτά μπορούν να συνεκτιμηθούν κατά τον υπολογισμό μόνο στο βαθμό που είναι επιλέξιμα για την κάλυψη του απαιτούμενου περιθωρίου φερεγγυότητας της συνδεδεμένης επιχείρησης.Γ.4. Το άθροισμα των στοιχείων που αναφέρονται στα σημεία Γ.2 και Γ.3 δεν επιτρέπεται να υπερβεί το απαιτούμενο περιθώριο φερεγγυότητας της συνδεδεμένης ασφαλιστικής επιχείρησης.Δ. Εξάλειψη της δημιουργίας κεφαλαίου δι' αμοιβαίας χρηματοδοτήσεωςΚατά τον υπολογισμό της προσαρμοσμένης φερεγγυότητας δεν λαμβάνονται υπόψη στοιχεία επιλέξιμα για το περιθώριο φερεγγυότητας τα οποία προκύπτουν από την αμοιβαία χρηματοδότηση μεταξύ της ασφαλιστικής επιχείρησης και:- μιας συνδεδεμένης επιχείρησης,- μιας συμμετέχουσας επιχείρησης,- άλλης συνδεδεμένης επιχείρησης οποιασδήποτε των συμμετεχουσών επιχειρήσεων.Επιπλέον, δεν λαμβάνονται υπόψη στοιχεία επιλέξιμα για το περιθώριο φερεγγυότητας μιας ασφαλιστικής επιχείρησης συνδεδεμένης με την ασφαλιστική επιχείρηση της οποίας η προσαρμοσμένη φερεγγυότητα πρόκειται να υπολογισθεί, όταν τα στοιχεία αυτά έχουν προκύψει από αμοιβαία χρηματοδότηση με άλλη επιχείρηση συνδεδεμένη με αυτή την ασφαλιστική επιχείρηση.Ειδικότερα, αμοιβαία χρηματοδότηση υπάρχει όταν μια ασφαλιστική επιχείρηση, ή μια από τις συνδεδεμένες επιχειρήσεις της, έχει μετοχές ή χορηγεί δάνεια προς άλλη επιχείρηση, η οποία, απευθείας ή εμμέσως, κατέχει στοιχείο επιλέξιμο για το περιθώριο φερεγγυότητας της πρώτης επιχείρησης.Ε. Οι αρμόδιες αρχές μεριμνούν ώστε η προσαρμοσμένη φερεγγυότητα να υπολογίζεται με τη συχνότητα που προβλέπεται από τις οδηγίες 73/239/ΕΟΚ και 79/267/ΕΟΚ για τον υπολογισμό του περιθωρίου φερεγγυότητας των ασφαλιστικών επιχειρήσεων. Τα στοιχεία του ενεργητικού και του παθητικού αποτιμώνται σύμφωνα με τις σχετικές διατάξεις των οδηγιών 73/239/ΕΟΚ, 79/267/ΕΟΚ και 91/674/ΕΟΚ (1).2. ΕΦΑΡΜΟΓΗ ΤΩΝ ΜΕΘΟΔΩΝ ΥΠΟΛΟΓΙΣΜΟΥ 2.1. Συνδεδεμένες ασφαλιστικές επιχειρήσειςΟ υπολογισμός της προσαρμοσμένης φερεγγυότητας πραγματοποιείται σύμφωνα με τις γενικές αρχές και τις μεθόδους που καθορίζονται στο παρόν παράρτημα.Σε όλες τις μεθόδους, εφόσον η ασφαλιστική επιχείρηση έχει περισσότερες από μια συνδεδεμένες επιχειρήσεις, ο υπολογισμός της προσαρμοσμένης φερεγγυότητας συνεκτιμά κάθε μια από τις συνδεδεμένες αυτές ασφαλιστικές επιχειρήσεις.Σε περίπτωση διαδοχικών συμμετοχών (π.χ. μια ασφαλιστική επιχείρηση συμμετέχει σε άλλη ασφαλιστική επιχείρηση η οποία επίσης συμμετέχει σε ασφαλιστική επιχείρηση), ο υπολογισμός της προσαρμοσμένης φερεγγυότητας πραγματοποιείται στο επίπεδο κάθε συμμετέχουσας ασφαλιστικής επιχείρησης, η οποία έχει τουλάχιστον μία συνδεδεμένη ασφαλιστική επιχείρηση.Τα κράτη μέλη μπορούν να μην προβούν στον υπολογισμό της προσαρμοσμένης φερεγγυότητας ασφαλιστικής επιχείρησης:- είτε αν πρόκειται για συνδεδεμένη επιχείρηση ασφαλιστικής επιχείρησης που έχει άδεια λειτουργίας στο ίδιο κράτος μέλος και εφόσον αυτή η συνδεδεμένη επιχείρηση λαμβάνεται υπόψη στον υπολογισμό της προσαρμοσμένης φερεγγυότητας της συμμετέχουσας ασφαλιστικής επιχείρησης,- είτε αν πρόκειται για συνδεδεμένη επιχείρηση ασφαλιστικής εταιρείας χαρτοφυλακίου ή αντασφαλιστικής επιχείρησης η οποία έχει την καταστατική έδρα της στο ίδιο κράτος μέλος με την ασφαλιστική επιχείρηση, και εφόσον αυτή η ασφαλιστική εταιρεία χαρτοφυλακίου ή αντασφαλιστική επιχείρηση και αυτή η συνδεδεμένη ασφαλιστική επιχείρηση λαμβάνονται υπόψη κατά τον υπολογισμό που πραγματοποιείται.Τα κράτη μέλη μπορούν επίσης να μην προβούν στον υπολογισμό της προσαρμοσμένης φερεγγυότητας ασφαλιστικής επιχείρησης εάν μια ασφαλιστική επιχείρηση είναι συνδεδεμένη άλλης ασφαλιστικής ή αντασφαλιστικής επιχείρησης ή ασφαλιστικής εταιρείας χαρτοφυλακίου εδρεύουσας σε άλλο κράτος μέλος, εφόσον οι αρμόδιες αρχές των οικείων κρατών μελών συμφωνήσουν να ανατεθεί στην αρμόδια αρχή του άλλου κράτους μέλους η άσκηση της συμπληρωματικής εποπτείας.Σε κάθε περίπτωση, η παρέκκλιση επιτρέπεται μόνον εφόσον προσκομισθούν στις αρμόδιες αρχές ικανές αποδείξεις ότι τα στοιχεία που είναι επιλέξιμα για τον υπολογισμό του περιθωρίου φερεγγυότητας των ασφαλιστικών επιχειρήσεων οι οποίες λαμβάνονται υπόψη στον υπολογισμό είναι καταλλήλως κατανεμημένα μεταξύ των επιχειρήσεων αυτών.Τα κράτη μέλη μπορούν να προβλέπουν ότι, όταν η συνδεδεμένη ασφαλιστική επιχείρηση έχει την καταστατική έδρα της σε διαφορετικό κράτος μέλος από την ασφαλιστική επιχείρηση, για την οποία πραγματοποιείται ο υπολογισμός προσαρμοσμένης φερεγγυότητας, στον υπολογισμό συνεκτιμάται, σε σχέση με τη συνδεδεμένη επιχείρηση, η κατάσταση φερεγγυότητας όπως αποτιμάται από τις αρμόδιες αρχές του άλλου κράτους μέλους.2.2. Συνδεδεμένες αντασφαλιστικές επιχειρήσειςΚατά τον υπολογισμό της προσαρμοσμένης φερεγγυότητας ασφαλιστικής επιχείρησης που συμμετέχει σε αντασφαλιστική επιχείρηση, η εν λόγω συνδεδεμένη αντασφαλιστική επιχείρηση αντιμετωπίζεται, αποκλειστικά για τις ανάγκες του υπολογισμού, κατά τρόπο ανάλογο με συνδεδεμένη ασφαλιστική επιχείρηση, εφαρμοζόμενων των γενικών αρχών και των μεθόδων που περιέχονται στο παρόν παράρτημα.Προς το σκοπό αυτό, απαίτηση θεωρητικής φερεγγυότητας υπολογίζεται για κάθε συνδεδεμένη αντασφαλιστική επιχείρηση βάσει των ίδιων κανόνων με εκείνους που προβλέπονται από το άρθρο 16 παράγραφοι 2 έως 5 της οδηγίας 73/239/ΕΟΚ ή από το άρθρο 19 της οδηγίας 79/267/ΕΟΚ. Ωστόσο, σε περίπτωση σημαντικών δυσκολιών κατά την εφαρμογή αυτών των κανόνων, οι αρμόδιες αρχές μπορούν να δεχθούν να υπολογισθεί η απαίτηση θεωρητικής φερεγγυότητας με βάση το πρώτο αποτέλεσμα που προβλέπει η παράγραφος 3 του άρθρου 16 της οδηγίας 73/239/ΕΟΚ. Τα ίδια στοιχεία με εκείνα που προβλέπονται από το άρθρο 16 παράγραφος 1 της οδηγίας 73/239/ΕΟΚ ή από το άρθρο 18 της οδηγίας 79/267/ΕΟΚ αναγνωρίζονται ως στοιχεία που θα ληφθούν υπόψη στον υπολογισμό του περιθωρίου θεωρητικής φερεγγυότητας. Τα στοιχεία ενεργητικού και παθητικού αποτιμώνται σύμφωνα με τις ίδιες διατάξεις όπως εκείνες που προβλέπονται στις οδηγίες αυτές και την οδηγία 91/674/ΕΟΚ.2.3. Ενδιάμεσες ασφαλιστικές εταιρείες χαρτοφυλακίουΚατά τον υπολογισμό της προσαρμοσμένης φερεγγυότητας ασφαλιστικής επιχείρησης που έχει συμμετοχή σε ασφαλιστική επιχείρηση ή σε συνδεδεμένη αντασφαλιστική επιχείρηση ή σε ασφαλιστική επιχείρηση τρίτης χώρας μέσω ασφαλιστικής εταιρείας χαρτοφυλακίου, λαμβάνεται υπόψη η κατάσταση της ενδιάμεσης ασφαλιστικής εταιρείας χαρτοφυλακίου. Για τις ανάγκες αποκλειστικά αυτού του υπολογισμού, ο οποίος πραγματοποιείται σύμφωνα με τις γενικές αρχές και μεθόδους που περιγράφονται στο παρόν παράρτημα, η εν λόγω ασφαλιστική εταιρεία χαρτοφυλακίου αντιμετωπίζεται σαν να επρόκειτο για ασφαλιστική επιχείρηση η οποία θα υπέκειτο σε απαίτηση φερεγγυότητας ίση με το μηδέν και αντιμετωπίζεται υπό τις ίδιες προϋποθέσεις με αυτές που ορίζονται από το άρθρο 16 παράγραφος 1 της οδηγίας 73/239/ΕΟΚ ή από το άρθρο 18 της οδηγίας 79/267/ΕΟΚ όσον αφορά τα στοιχεία που είναι επιλέξιμα για τον υπολογισμό του περιθωρίου φερεγγυότητας.2.4. Συνδεδεμένες ασφαλιστικές ή αντασφαλιστικές επιχειρήσεις που έχουν την καταστατική τους έδρα σε τρίτες χώρεςΑ. Συνδεδεμένες ασφαλιστικές επιχειρήσεις τρίτων χωρώνΚατά τον υπολογισμό της προσαρμοσμένης φερεγγυότητας μιας ασφαλιστικής επιχείρησης, η οποία συμμετέχει σε ασφαλιστική επιχείρηση τρίτης χώρας, η τελευταία αυτή επιχείρηση αντιμετωπίζεται για τον αποκλειστικό σκοπό του υπολογισμού κατά τρόπο ανάλογο προς συνδεδεμένη ασφαλιστική επιχείρηση, με εφαρμογή των γενικών αρχών και μεθόδων που περιγράφονται στο παρόν παράρτημα.Ωστόσο, όταν η τρίτη χώρα όπου έχει την καταστατική της έδρα η συνδεδεμένη επιχείρηση της επιβάλλει υποχρέωση αδείας, καθώς και υποχρέωση φερεγγυότητας τουλάχιστον συγκρίσιμης προς εκείνη που προβλέπεται από τις οδηγίες 73/239/ΕΟΚ ή 79/267/ΕΟΚ, λαμβανομένων υπόψη των στοιχείων κάλυψης αυτής της απαίτησης, τα κράτη μέλη μπορούν να προβλέπουν ότι στον υπολογισμό συνεκτιμάται, όσον αφορά την εν λόγω επιχείρηση, η προϋπόθεση φερεγγυότητας και τα στοιχεία που είναι επιλέξιμα για την εκπλήρωση αυτής της υποχρέωσης, όπως καθορίζονται από την τρίτη χώρα.Β. Συνδεδεμένες αντασφαλιστικές επιχειρήσεις τρίτων χωρώνΠαρά τις διατάξεις του σημείου 2.2, κατά τον υπολογισμό της προσαρμοσμένης φερεγγυότητας μιας ασφαλιστικής επιχείρησης, η οποία συμμετέχει σε αντασφαλιστική επιχείρηση με έδρα σε τρίτη χώρα, και υπό τις ίδιες προϋποθέσεις που ορίζονται στο σημείο Α ανωτέρω, τα κράτη μέλη μπορούν να προβλέπουν ότι στον υπολογισμό λαμβάνεται υπόψη, όσον αφορά την τελευταία αυτή επιχείρηση, η υποχρέωση ιδίων κεφαλαίων και τα στοιχεία που είναι επιλέξιμα για την εκπλήρωση της υποχρέωσης αυτής, όπως καθορίζονται από την εν λόγω τρίτη χώρα. Όταν μόνον οι ασφαλιστικές επιχειρήσεις της εν λόγω τρίτης χώρας υπόκεινται στις διατάξεις αυτές, η θεωρητική υποχρέωση ιδίων κεφαλαίων για τη συνδεδεμένη αντασφαλιστική επιχείρηση και τα στοιχεία που είναι επιλέξιμα για την εκπλήρωση της θεωρητικής αυτής υποχρέωσης μπορούν να υπολογίζονται ως εάν η εν λόγω επιχείρηση να ήταν συνδεδεμένη ασφαλιστική επιχείρηση της τρίτης χώρας.2.5. Έλλειψη των αναγκαίων πληροφοριώνΌταν οι αρμόδιες αρχές δεν έχουν στη διάθεσή τους, για οποιοδήποτε λόγο, τις αναγκαίες πληροφορίες για τον υπολογισμό της προσαρμοσμένης φερεγγυότητας μιας ασφαλιστικής επιχείρησης και σχετικά με μια συνδεδεμένη επιχείρηση με έδρα σε κράτος μέλος ή σε τρίτη χώρα, η λογιστική αξία της επιχείρησης αυτής στη συμμετέχουσα ασφαλιστική επιχείρηση αφαιρείται από τα στοιχεία που είναι επιλέξιμα για το περιθώριο προσαρμοσμένης φερεγγυότητας. Στην περίπτωση αυτή τα μη πραγματοποιηθέντα κέρδη που συνδέονται με τη συμμετοχή αυτή δεν επιτρέπονται ως επιλέξιμο στοιχείο για το περιθώριο προσαρμοσμένης φερεγγυότητας.3. ΜΕΘΟΔΟΙ ΥΠΟΛΟΓΙΣΜΟΥ Μέθοδος 1: Μέθοδος αφαίρεσης και συνένωσηςΗ προσαρμοσμένη φερεγγυότητα συμμετέχουσας ασφαλιστικής επιχείρησης αποτελεί τη διαφορά μεταξύ:i) του αθροίσματος:α) των στοιχείων που είναι επιλέξιμα για τον υπολογισμό του περιθωρίου φερεγγυότητας της συμμετέχουσας ασφαλιστικής επιχείρησης καιβ) του αναλογικού μεριδίου της συμμετέχουσας ασφαλιστικής επιχείρησης στα στοιχεία που είναι επιλέξιμα για τον υπολογισμό του περιθωρίου φερεγγυότητας της συνδεδεμένης ασφαλιστικής επιχείρησηςκαιii) του αθροίσματος:α) της λογιστικής αξίας της συνδεδεμένης ασφαλιστικής επιχείρησης στη συμμετέχουσα ασφαλιστική επιχείρηση 7β) της απαίτησης φερεγγυότητας της συμμετέχουσας ασφαλιστικής επιχείρησης καιγ) του αναλογικού μεριδίου της απαίτησης φερεγγυότητας της συνδεδεμένης ασφαλιστικής επιχείρησης.Όταν η συμμετοχή στη συνδεδεμένη ασφαλιστική επιχείρηση συνίσταται, εν όλω ή εν μέρει, σε έμμεση κυριότητα, τότε το προαναφερθέν στοιχείο ii) α) περιλαμβάνει την αξία της έμμεσης κυριότητας, λαμβάνοντας υπόψη τα σχετικά διαδοχικά συμφέροντα. Τα στοιχεία i) β) και ii) γ) περιλαμβάνουν τα αντίστοιχα αναλογικά μερίδια των στοιχείων που είναι επιλέξιμα για το περιθώριο φερεγγυότητας της συνδεδεμένης ασφαλιστικής επιχείρησης και της υποχρέωσης φερεγγυότητας της συνδεδεμένης ασφαλιστικής επιχείρησης, αντιστοίχως.Μέθοδος 2: Μέθοδος αφαίρεσης των απαιτήσεων φερεγγυότηταςΗ προσαρμοσμένη φερεγγυότητα της συμμετέχουσας ασφαλιστικής επιχείρησης αποτελεί τη διαφορά μεταξύ:- του αθροίσματος των στοιχείων που είναι επιλέξιμα για τον υπολογισμό του περιθωρίου φερεγγυότητας της συμμετέχουσας ασφαλιστικής επιχείρησηςκαι- του αθροίσματος:α) της απαίτησης φερεγγυότητας της συμμετέχουσας ασφαλιστικής επιχείρησης καιβ) του αναλογικού μεριδίου της απαίτησης φερεγγυότητας της συνδεδεμένης ασφαλιστικής επιχείρησης.Για την αποτίμηση των στοιχείων που είναι επιλέξιμα για τον υπολογισμό του περιθωρίου φερεγγυότητας, οι συμμετοχές κατά την έννοια της παρούσας οδηγίας αποτιμώνται μέσω της μεθόδου της ισοδυναμίας σύμφωνα με τη λύση που προβλέπεται από το άρθρο 59 παράγραφος 2 στοιχείο β) της οδηγίας 78/660/ΕΟΚ.Μέθοδος 3: Μέθοδος βασιζόμενη στη λογιστική ενοποίησηΟ υπολογισμός της προσαρμοσμένης φερεγγυότητας της συμμετέχουσας ασφαλιστικής επιχείρησης πραγματοποιείται βάσει των ενοποιημένων λογαριασμών. Η προσαρμοσμένη φερεγγυότητα της συμμετέχουσας ασφαλιστικής επιχείρησης είναι η διαφορά μεταξύ:των στοιχείων που είναι επιλέξιμα για τον υπολογισμό του περιθωρίου φερεγγυότητας τα οποία υπολογίζονται βάσει των ενοποιημένων λογαριασμών καια) είτε του αθροίσματος της απαίτησης φερεγγυότητας της συμμετέχουσας ασφαλιστικής επιχείρησης και του μεριδίου των απαιτήσεων φερεγγυότητας των συνδεδεμένων ασφαλιστικών επιχειρήσεων, το οποίο αναλογεί στα ποσοστά που έχουν επιλεγεί για την κατάρτιση των ενοποιημένων λογαριασμών 7β) είτε της απαίτησης φερεγγυότητας η οποία υπολογίζεται βάσει ενοποιημένων δεδομένων.Οι διατάξεις των οδηγιών 73/239/ΕΟΚ, 79/267/ΕΟΚ και 91/674/ΕΟΚ εφαρμόζονται για τον υπολογισμό των στοιχείων, βάσει των οποίων υπολογίζεται το περιθώριο φερεγγυότητας, και της απαίτησης φερεγγυότητας βάσει των ενοποιημένων στοιχείων.(1) Οδηγία 91/674/ΕΟΚ του Συμβουλίου, της 19ης Δεκεμβρίου 1991, για τους ετήσιους και τους ενοποιημένους λογαριασμούς των ασφαλιστικών επιχειρήσεων (ΕΕ L 374 της 31.12.1991, σ. 7).ΠΑΡΑΡΤΗΜΑ II ΣΥΜΠΛΗΡΩΜΑΤΙΚΗ ΕΠΟΠΤΕΙΑ ΓΙΑ ΤΙΣ ΑΣΦΑΛΙΣΤΙΚΕΣ ΕΠΙΧΕΙΡΗΣΕΙΣ ΠΟΥ ΕΙΝΑΙ ΘΥΓΑΤΡΙΚΕΣ ΑΣΦΑΛΙΣΤΙΚΗΣ ΕΤΑΙΡΕΙΑΣ ΧΑΡΤΟΦΥΛΑΚΙΟΥ ΑΝΤΑΣΦΑΛΙΣΤΙΚΗΣ ΕΠΙΧΕΙΡΗΣΗΣ Ή ΑΣΦΑΛΙΣΤΙΚΗΣ ΕΠΙΧΕΙΡΗΣΗΣ ΤΡΙΤΗΣ ΧΩΡΑΣ 1. Στην περίπτωση περισσοτέρων ασφαλιστικών επιχειρήσεων που αναφέρονται στο άρθρο 2 παράγραφος 2, οι οποίες είναι θυγατρικές ασφαλιστικής εταιρείας χαρτοφυλακίου, αντασφαλιστικής επιχείρησης ή ασφαλιστικής επιχείρησης τρίτης χώρας και είναι εγκατεστημένες σε διαφορετικά κράτη μέλη, οι αρμόδιες αρχές φροντίζουν για τη συνεπή εφαρμογή της μεθόδου που περιγράφεται στο παρόν παράρτημα.Οι αρμόδιες αρχές ασκούν τη συμπληρωματική εποπτεία με την ίδια συχνότητα με εκείνη που προβλέπεται για τον υπολογισμό του περιθωρίου φερεγγυότητας των ασφαλιστικών επιχειρήσεων σύμφωνα με τις οδηγίες 73/239/ΕΟΚ και 79/267/ΕΟΚ.2. Τα κράτη μέλη μπορούν να μην προβούν στον υπολογισμό που προβλέπεται στο παρόν παράρτημα όσον αφορά μια ασφαλιστική επιχείρηση:- εάν αυτή η ασφαλιστική επιχείρηση είναι επιχείρηση συνδεδεμένη με άλλη ασφαλιστική επιχείρηση και εάν λαμβάνεται υπόψη κατά τον υπολογισμό που προβλέπει το παρόν παράρτημα ο οποίος πραγματοποιείται για την άλλη επιχείρηση,- εάν αυτή η ασφαλιστική επιχείρηση και μία ή περισσότερες άλλες ασφαλιστικές επιχειρήσεις που έχουν άδεια λειτουργίας στο ίδιο κράτος μέλος έχουν ως μητρική επιχείρηση την ίδια ασφαλιστική εταιρεία χαρτοφυλακίου, αντασφαλιστική επιχείρηση ή ασφαλιστική επιχείρηση τρίτης χώρας, η δε ασφαλιστική επιχείρηση λαμβάνεται υπόψη κατά τον υπολογισμό που προβλέπει το παρόν παράρτημα, ο οποίος πραγματοποιείται για μία από τις άλλες επιχειρήσεις,- εάν αυτή η ασφαλιστική επιχείρηση και μία ή περισσότερες άλλες ασφαλιστικές επιχειρήσεις που έχουν άδεια λειτουργίας σε άλλα κράτη μέλη έχουν ως μητρική επιχείρηση την ίδια ασφαλιστική εταιρεία χαρτοφυλακίου, αντασφαλιστική επιχείρηση ή ασφαλιστική επιχείρηση τρίτης χώρας, έχει δε συναφθεί, σύμφωνα με το άρθρο 4 παράγραφος 2, συμφωνία με την οποία η άσκηση της συμπληρωματικής εποπτείας που αναφέρεται στο παρόν παράρτημα ανατίθεται στην ελεγκτική αρχή άλλου κράτους μέλους.Στην περίπτωση διαδοχικών συμμετοχών (παραδείγματος χάριν μια ασφαλιστική εταιρεία χαρτοφυλακίου ή μια αντασφαλιστική επιχείρηση η οποία ανήκει σε άλλη ασφαλιστική εταιρεία χαρτοφυλακίου, αντασφαλιστική επιχείρηση ή ασφαλιστική επιχείρηση τρίτης χώρας), τα κράτη μέλη μπορούν να εφαρμόσουν τους υπολογισμούς που προβλέπει το παρόν παράρτημα μόνο στο επίπεδο της βασικής μητρικής επιχείρησης της ασφαλιστικής επιχείρησης που έχει την ιδιότητα ασφαλιστικής εταιρείας χαρτοφυλακίου, αντασφαλιστικής επιχείρησης ή ασφαλιστικής επιχείρησης τρίτης χώρας.3. Οι αρμόδιες αρχές μεριμνούν ώστε, στο επίπεδο της ασφαλιστικής εταιρείας χαρτοφυλακίου, της αντασφαλιστικής επιχείρησης ή ασφαλιστικής επιχείρησης τρίτης χώρας, να πραγματοποιούνται υπολογισμοί ανάλογοι με αυτούς που περιγράφονται στο παράρτημα I.Η αναλογία αυτή συνίσταται στην εφαρμογή των γενικών αρχών και μεθόδων που περιγράφονται στο παράρτημα I στο επίπεδο της ασφαλιστικής εταιρείας χαρτοφυλακίου, της αντασφαλιστικής επιχείρησης ή της ασφαλιστικής επιχείρησης τρίτης χώρας.Για τις ανάγκες αυτού του υπολογισμού και μόνο, αυτή η μητρική επιχείρηση θεωρείται ως ασφαλιστική επιχείρηση που υπόκειται:- σε μηδενική απαίτηση φερεγγυότητας όταν πρόκειται για ασφαλιστική εταιρεία χαρτοφυλακίου,- σε απαίτηση θεωρητικής φερεγγυότητας όπως προβλέπεται στο σημείο 2.2 του παραρτήματος I όταν πρόκειται για αντασφαλιστική επιχείρηση, ή όπως προβλέπεται στο σημείο 2.4.Β του παραρτήματος I, όταν πρόκειται για αντασφαλιστική επιχείρηση που έχει την καταστατική της έδρα σε τρίτη χώρα,- σε απαίτηση καθορισμένης φερεγγυότητας σύμφωνα με τις αρχές του σημείου 2.4.Α του παραρτήματος I, όταν πρόκειται για ασφαλιστική επιχείρηση τρίτης χώρας,και υπόκειται στις ίδιες προϋποθέσεις με εκείνες που ορίζονται στο άρθρο 16 παράγραφος 1 της οδηγίας 73/239/ΕΟΚ ή στο άρθρο 18 της οδηγίας 79/267/ΕΟΚ όσον αφορά τα στοιχεία που είναι επιλέξιμα για το περιθώριο φερεγγυότητας.4. Έλλειψη των αναγκαίων πληροφοριώνΌταν οι αρμόδιες αρχές δεν έχουν στη διάθεσή τους, για οποιοδήποτε λόγο, τις αναγκαίες πληροφορίες για τον υπολογισμό που προβλέπεται στο παρόν παράρτημα και σχετικά με μια συνδεδεμένη επιχείρηση με έδρα σε κράτος μέλος ή σε τρίτη χώρα, η λογιστική αξία της επιχείρησης αυτής στη συμμετέχουσα επιχείρηση αφαιρείται από τα στοιχεία που είναι επιλέξιμα για τον υπολογισμό που προβλέπεται στο παρόν παράρτημα. Στην περίπτωση αυτή τα μη πραγματοποιηθέντα κέρδη που συνδέονται με τη συμμετοχή αυτή δεν επιτρέπονται ως επιλέξιμο στοιχείο για το σχετικό υπολογισμό.